cyanic-selkie/wikianc huggingface dataset:
ସିଜରିଆନ ସେକସନ
ପ୍ରାୟ ୪୫ ମିନିଟ ସମୟରେ ସି-ସେକସନ ସମାପ୍ତ ହୁଏ । ସର୍ବାଙ୍ଗିକ ନିଶ୍ଚେତନ (general anesthesia) ବା ସୁଷୁମ୍ନା ନିଶ୍ଚେତନ (spinal block) ଦେଇ ଏହି ଅପରେଶନ କରାଯାଏ । ମୂତ୍ର ନିସ୍କାଷନ ନିମନ୍ତେ ମୂତ୍ରାଶୟରେ (bladder) ମୂତ୍ରୀୟ କାଥେଟର (urinary catheter ଭର୍ତ୍ତି କରିଦିଆଯାଏ ଓ ତା'ପରେ ଉଦରର ଚର୍ମକୁ ବିଶୋଧନ (sterilized) କରାଯାଏ । ତା'ପରେ ଉଦରର ନିମ୍ନ ଅଂଶରେ ଏକ ୧୫ସେମି ବା ୬ ଇଞ୍ଚ ଲମ୍ବର ଇନସିସନ (incision) ଦିଆଯାଏ । ଜରାୟୁରେ ଏକ ଦ୍ୱିତୀୟ ଇନସିସନ ଦେଇ ଶିଶୁକୁ ବାହାର କରାଯାଏ ।  ତା'ପରେ ଇନସିସନମାନଙ୍କୁ ସିଲେଇ କରିଦିଆଯାଏ । ଅପରେଶନ ରୁମରୁ ବାହାରି ଚେତା ଆସିବା ସଙ୍ଗେ ସଙ୍ଗେ ମାଆ ଶିଶୁକୁ ସ୍ତନ୍ୟପାନ ଆରମ୍ଭ କରାଏ । ଅଧିକାଂଶ ସମୟରେ ଆରୋଗ୍ୟ ହେବା ନିମନ୍ତେ ଅନେକ ଦିନ ପର୍ଯ୍ୟନ୍ତ ଡାକ୍ତରଖାନାରେ ରହିବା ପରେ ଘରକୁ ଯାଇହୁଏ ।
ଅଳ୍ପ ସଙ୍କଟାପନ୍ନ କେଶ୍‌ରେ ସି-ସେକସନ କଲେ ମୋଟାମୋଟି ଖରାଫ ଫଳାଫଳରେ ଅଳ୍ପ ବୃଦ୍ଧି ଘଟେ । ଅପରେଶନ ଫଳରେ ଯୋନୀପଥ ପ୍ରସବ ଅପେକ୍ଷା କ୍ଷତ ଶୁଖିବାକୁ ଅଧିକ ସମୟ ଲାଗେ, ପ୍ରାୟ ୬ ସପ୍ତାହ । ଅପରେଶନ ପରେ ଶିଶୁର ଶ୍ୱାସକ୍ରିୟା ସମସ୍ୟା, ଉଲ୍ୱଜଳ ଏମ୍ବୋଲିଜ୍ମ/ଆମନିଓଟିକ ଫ୍ଲୁଇଡ ଏମ୍ବୋଲିଜ୍ମ (amniotic fluid embolism) ଓ ମାଆର ପ୍ରସବୋତ୍ତର ରକ୍ତସ୍ରାବ (postpartum bleeding) ସଙ୍କଟ ରହିବ । ପ୍ରତିଷ୍ଠିତ ମାର୍ଗଦର୍ଶନ ଅନୁସାରେ କୌଣସି ମେଡିକାଲ କାରଣ ନ ଥିଲେ ୩୯ ସପ୍ତାହ ଗର୍ଭ ପୂର୍ବରୁ ସି-ସେକସନ ବ୍ୟବ‌ହାର କରିବା ଉଚିତ ନୁହେଁ । ପ୍ରସବ ପ୍ରକ୍ରିୟାର କୌଣସି ପ୍ରଭାବ ପରବର୍ତ୍ତୀ ଯୌନ କାର୍ଯ୍ୟକଳାପରେ (sexual function) ପଡ଼ିବ ନାହିଁଁ ।
ପୃଥିବୀରେ ସନ ୨୦୧୨ରେ ପ୍ରାୟ ୨୩ ନିୟୁତ ସି-ସେକସନ କରାଯାଇଥିଲା । ପୂର୍ବରୁ ସି-ସେକସନ ନିମନ୍ତେ ୧୦%ରୁ ୧୫% ହାରକୁ ଚିକିତ୍ସକମାନେ ଆଦର୍ଶ ଭାବରେ ନେଉଥିଲେ । କେତେକ ପ୍ରମାଣରୁ ସିଦ୍ଧ ହେଉଛି; ୧୯% ହାର ଅଧିକ ଭଲ ଫଳ ସୂଚନା ଦିଏ । ପୃଥିବୀର ୪୫ରୁ ଅଧିକ ଦେଶରେ ୭.୫%ରୁ କମ ସି-ସେକସନ ଅପରେଶନ ହେଉଛି ଓ ୫୦ରୁ ଅଧିକ ଦେଶରେ ୨୭%ରୁ ଅଧିକ ଅପରେଶ ହେଉଛି । ଏହି ଅପରେଶନ ସଂଖ୍ୟା କମେଇବା ନିମନ୍ତେ ପ୍ରଚେଷ୍ଟା ଚାଲିଛି । ଯୁକ୍ତରାଷ୍ଟ୍ର ଆମେରିକାରେ ୩୩% ପ୍ରସବରେ ସି‌-ସେକସନ କରାଯାଉଛି ।  ପ୍ରସବକାଳୀନ ମାଆର ମୃତ୍ୟୁ ସ‌ହ ସମୟିକ ଶିଶୁ ବଞ୍ଚିଯିବା ଯୋଗୁ ଖ୍ରୀ:ପୂ: ୭୧୫ରୁ ଅପରେଶନର ପ୍ରଚଳନ ଚାଲିଛି । ଫଳରେ ସନ ୧୫୦୦ରୁ ମାଆ ବଞ୍ଚିଯିବା ବର୍ଣ୍ଣନା ମିଳୁଛି । ଊନବିଂଶ ଶତାବ୍ଦୀରେ ଆଣ୍ଟିସେପ୍ଟିକ/ପୂୟରୋଧକ (antiseptic) ଓ ନିଶ୍ଚେତକ (anesthetics) ଉଦ୍ଭାବନ ପରଠାରୁ ପ୍ରସବ ପରେ ମାଆ ଓ ଶିଶୁ ବଞ୍ଚିରହିବା ଏକ ସାଧାରଣ କଥା ହୋଇଗଲାଣି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମୁଦ୍ରା (ପୂଜା)
ମୁଦ୍ରା ଦେବାରାଧନା ସମୟରେ କରାଙ୍ଗୁଳିଦ୍ୱାରା ରଚିତ ଭଙ୍ଗୀ ବିଶେଷ । ଦେବତାମାନେ ଏହି ମୁଦ୍ରାମାନଙ୍କଦ୍ୱାରା ମୁଦିତ ହେବା ୟୋଗୁଁ ଏହା ମୁଦ୍ରା ନାମରେ ଖ୍ୟାତ ହାତର ଆଙ୍ଗୁଠି ମାନଙ୍କୁଦ୍ୱାରା ଭିନ୍ନ ଭିନ୍ନ ରୂପ ଓ ଆକୃତି ରଚନା କରି 'ମୁଦ୍ରା' କରାଯାଏ ଓ ପୂଜା ସମରେ ଉକ୍ତରୂପ ମୁଦ୍ରାକୁ ଦେବତାଙ୍କୁ ଦେଖାଇବାକୁ ହୁଏ । ଭିନ୍ନ ଭିନ୍ନ ଦେବତାଙ୍କର ପୂଜା ପାଇଁ ଭିନ୍ନ ଭିନ୍ନ ମୁଦ୍ରାର ବ୍ୟବସ୍ଥା ଅଛି ତନ୍ତ୍ର ଓ ପୁରାଣମାନଙ୍କରେ ନାନା ପ୍ରକାର ମୁଦ୍ରାର ବର୍ଣ୍ଣନା ଅଛି ଏବଂ ମୁଦ୍ରାର ରଚନା ସମ୍ବନ୍ଧରେ ଉପଦେଶ ଓ ମୁଦ୍ରାମାନଙ୍କର ବିଶିଷ୍ଟ ପ୍ରୟୋଗମାନ ଲିପିବଦ୍ଧ ହୋଇଛି । ପ୍ରତ୍ୟେକ ପ୍ରକାର ସାଧାରଣ ପୂଜାରେ ନଅ ଗୋଟି ମୁଦ୍ରା କିମ୍ବା ଷଡ଼ଙ୍ଗ ମୁଦ୍ରା ଦେଖାଇବାକୁ ହୁଏ ବିଷ୍ଣୁ ପୂଜାରେ ୨୯ ଗୋଟି ଶିବ ପୂଜାରେ ୧ ଗୋଟି, ସୂର୍ଯ୍ୟପୂଜାରେ ଗୋଟିଏ; ଗଣେଶଙ୍କର ୭ ଗୋଟି; ଶକ୍ତି ବା ଦୁର୍ଗାଙ୍କର ୯ ଗୋଟି, ଏହିପରି ଭିନ୍ନ ଭିନ୍ନ ଦେବତାଙ୍କ ପୂଜାରେ ଓ ଜପରେ ଭିନ୍ନ ଭିନ୍ନ ମୁଦ୍ରାମାନ ପ୍ରଯୋଗ କରାଯାଏ । କାଳିକା ପୁରାଣରେ ୬୫ ଅଧ୍ୟାୟରେ ବହୁଶତ ମୁଦ୍ରାର ବର୍ଣ୍ଣନା ଅଛି । କେତେଗୁଡ଼ିଏ ମୁଦ୍ରାର ନାମ ଯଥା: ଆବାହନ, ସଂସ୍ଥାପନ; ସନ୍ନିରୋଧନ; ଧେନୁ ମହା ମୁଦ୍ରା; ଅବଗୁଣ୍ଠନ; ଶଙ୍ଖ; ଚକ୍ର; ପଦ୍ନ; ଗଦା; ନାରାଗ; ଅଙ୍କୁଶ; ତ୍ରିଶୂଳ, ଲିଙ୍ଗ; ୟୋନି; ମତ୍ସ୍ୟ; କର୍ମ; ବରାହ; ନରସିଂହ; ମୃଗ; ଶାଳିନୀ; ଲେଲିହା; ସନ୍ନିଧାପନ, ସଂବୋଧନ, ବର ଅଭଯ; ସ୍ଥାପନୀ 'ପରଚେ ଗୀତା'ର ଦ୍ୱାଦଂଶ ଅଧ୍ୟାୟରେ ଚଚେରି, ଭୂଚରୀ, ତନୁମୁନା, ଖେଚରୀ ଓ ଗୋଚରୀ ନାମରେ ପାଞ୍ଚ ପ୍ରକାର ମୁଦ୍ରାର ଉଲ୍ଲେଖ ଦେଖାଯାଏ । ==ବିଭିନ୍ନ ପ୍ରକାର ମୁଦ୍ରା   ==
ରାଜାରାଣୀ ମନ୍ଦିର
ରାଜାରାଣୀ ମନ୍ଦିର ଓଡ଼ିଶାର ଭୁବନେଶ୍ୱରରେ ଥିବା ଏକ ଶିବ ମନ୍ଦିର । ଏହା ସୋମବଂଶୀ ଶାସକଙ୍କଦ୍ୱାରା ଏକାଦଶ ଶତାବ୍ଦୀରେ ନିର୍ମାଣ କରାଯାଇଥିଲା । ସେହି ସମୟରେ ଏହା ଇନ୍ଦ୍ରେଶ୍ୱର ମନ୍ଦିର ନାମରେ ପରିଚିତ ଥିଲା ।
ବିବରଣୀ
ରାଜାରାଣୀ ମନ୍ଦିର ହଳଦିଆ ଓ ନାଲି ରଙ୍ଗ ମିଶ୍ରିତ ବାଲିପଥରରେ ନିର୍ମିତ, ଯାହାକୁ ରାଜାରାଣୀୟ ପଥର କୁହାଯାଇଥାଏ । ମନ୍ଦିରଟି ପୂର୍ବ ଦିଗକୁ ମୁଁହାଇରହିଛି । ମନ୍ଦିରର ଗର୍ଭଗୃହ ରେଖା ଶୈଳୀ ଏବଂ ଜଗମୋହନ ପିଢ଼ା ଶୈଳୀରେ ନିର୍ମିତ । ରାଜାରାଣୀ ମନ୍ଦିର ପଞ୍ଚରଥ ଶୈଳୀରେ ତିଆରି ହୋଇଛି । ଏହି ମନ୍ଦିର ପୁରୀର ଜଗନ୍ନାଥ ମନ୍ଦିରର ସମକାଳୀନ ଅଟେ । ବର୍ତ୍ତମାନ ଭାରତୀୟ ପ୍ରତ୍ନତତ୍ତ୍ୱ ସର୍ବେକ୍ଷଣ ବିଭାଗ ରାଜାରାଣୀ ମନ୍ଦିରର ରକ୍ଷଣାବେକ୍ଷଣ କରୁଅଛି ।
ପର୍ବପର୍ବାଣି
ଓଡ଼ିଶା ସରକାରଦ୍ୱାରା ପ୍ରତିବର୍ଷ ଜାନୁଆରୀ ୧୮ରୁ ୨୦ ତାରିଖ ପର୍ଯ୍ୟନ୍ତ ରାଜାରାଣୀ ମନ୍ଦିରରେ ରାଜାରାଣୀ ସଙ୍ଗୀତ ମହୋତ୍ସବ ଅନୁଷ୍ଠିତ କରାଯାଏ । ଭାରତର ବିଭିନ୍ନ ଅଞ୍ଚଳରୁ ସଙ୍ଗୀତଶିଳ୍ପୀ ଏଥିରେ ସଙ୍ଗୀତ ପରିବେଷଣ କରିଥାନ୍ତି ।
ଆଧାର
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶାର ଶିବ ମନ୍ଦିର
ସୁରେନ୍ଦ୍ର ମୋହନ ପଟ୍ଟନାୟକ
ସୁରେନ୍ଦ୍ର ମୋହନ ପଟ୍ଟନାୟକ (୨୮ ଅଗଷ୍ଟ ୧୯୧୪ - ୨୦ ଡିସେମ୍ବର ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଓ ସ୍ୱାଧୀନତା ସଂଗ୍ରାମୀ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସୁରେନ୍ଦ୍ର ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଓ ପରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବା ପୂର୍ବରୁ ୧୯୪୬ ମସିହାରେ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଏହାପରେ ୧୯୭୧ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀ ରୁ ୫ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ଶିକ୍ଷା ଓ ପରିବାର
ସୁରେନ୍ଦ୍ର ୧୯୧୪ ମସିହାର ଅଗଷ୍ଟ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ।
ରାଜନୈତିକ ଜୀବନ
ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୧୪ ଜନ୍ମ ଶ୍ରେଣୀ:୧୯୯୮ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
୨୩୯
ଆଧାର
ଶ୍ରେଣୀ:୨୩୯
ଓ ମାଇଁ ଲଭ୍
ଓ ମାଇଁ ଲଭ୍ ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାଂସୁ ସାମନ୍ତରାୟ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜଦୀପ ଏବଂ ଅର୍ଚ୍ଚିତା ସାହୁ । ଅର୍ଚ୍ଚିତା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପିଣ୍ଟୁ ନନ୍ଦ, ହରିହର ମହାପାତ୍ର, କୁନା ତ୍ରିପାଠୀ, ବିଜୟ ମହାନ୍ତି, ପ୍ରେମାଞ୍ଜନ ପରିଡ଼ା, ତନ୍ଦ୍ରା ରାୟ, ଗ୍ଲୋରିଆ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ବିଜୟ ମଲ୍ଲ, ଅରୁଣ ମନ୍ତ୍ରୀ ଆଦି ଗୀତିକାର ଏହି କଥାଚିତ୍ରଟିରେ ଗୀତ ରଚନା କରିଥିଲେ । ବିଭୁ କିଶୋର, ତପୁ ମିଶ୍ର, ଇରା ମହାନ୍ତି, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ତ୍ରିଲୋଚନ ମାନସିଂହ ହରିଚନ୍ଦନ
ତ୍ରିଲୋଚନ ମାନସିଂହ ହରିଚନ୍ଦନ (୧୪ ସେପ୍ଟେମ୍ବର ୧୯୩୨ - ୧୭ ଜୁଲାଇ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିର ଜନତା ଦଳ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ତ୍ରିଲୋଚନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ତ୍ରିଲୋଚନ ମାନସିଂହ ହରିଚନ୍ଦନ ୧୯୩୨ ମସିହାର ସେପ୍ଟେମ୍ବର ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ନାରାୟଣ ମାନସିଂହ ଏବଂ ପତ୍ନୀଙ୍କ ନାମ ମଞ୍ଜୁଳା ମଞ୍ଜରୀ ଦେବୀ । ତ୍ରିଲୋଚନ ଓକିଲାତି ପଢ଼ିଥିଲେ ।
ରାଜନୈତିକ ଜୀବନ
ତ୍ରିଲୋଚନ ମାନସିଂହ ହରିଚନ୍ଦନ ଓଡ଼ିଶା ରାଜନୀତିରେ ଜନତା ଦଳ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ ।
ମୃତ୍ୟୁ
ତ୍ରିଲୋଚନ ମାନସିଂହ ୨୦୦୭ ମସିହାର ଜୁଲାଇ ମାସ ୧୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୩୨ ଜନ୍ମ ଶ୍ରେଣୀ:୨୦୦୭ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଗ୍ରାହାମ ଷ୍ଟେନ୍ସ
ଗ୍ରାହାମ ଷ୍ଟେନ୍ସ  (୧୯୪୧ – ୨୩ ଜାନୁଆରି ୧୯୯୯) ଜଣେ ଅଷ୍ଟ୍ରେଲିୟ ଖ୍ରୀଷ୍ଠ ଧର୍ମ‌ ପ୍ରଚାରକ ଥିଲେ । ୨୩ ଜାନୁଆରୀ ୧୯୯୯ ମସିହାରେ, ଓଡ଼ିଶାର କେଉଁଝରରେ ଥିବା ମନୋହରପୁର ଗ୍ରାମରେ ତାଙ୍କୁ ନିଜର ଦୁଇଟି ପୁଅ ଫିଲିପ (୧୦ ବର୍ଷ) ଓ ଟିମୋଥିଙ୍କ (୬ ବର୍ଷ) ସ‌ହ ଜୀବନ୍ତଦଗ୍ଧ କରିଦିଆଯାଇଥିଲା । ସେମାନେ ରାତିରେ ଗାଡି ଭିତରେ ଶୋଇବା ସମୟରେ ଏହି ଘଟଣାଟି ଘଟିଥିଲା । ୨୦୦୩ ମସିହାରେ, ବଜରଙ୍ଗ ଦଳ ନେତା , ଦାରା ସିଂହକୁ ଗ୍ରାହାମ ଷ୍ଟେନ୍ସ ଓ ତାଙ୍କ ପୁଅ ମାନଙ୍କ ହତ୍ୟାର ଦୋଷରେ ଆଜୀବନ କାରାଦଣ୍ଡ ମିଳିଥିଲା ।
ଓଡ଼ିଶାରେ କୁଷ୍ଠ  ରୋଗୀ ଓ ଆଦିବାସୀଙ୍କ ସ‌ହ ଗ୍ରାହାମ ଷ୍ଟେନ୍ସ ୧୯୬୫ ମସିହାରୁ କାମ କରୁଥିଲେ । କିଛି ହିନ୍ଦୁ ସଙ୍ଗଠନ ଷ୍ଟେନ୍ସ ଓ ତାଙ୍କ ପରିବାର ନାମରେ ଜବରଦସ୍ତ ଧର୍ମାନ୍ତରଣର ଆରୋପ ମଧ୍ୟ ଲଗାଇଥିଲେ; ଗ୍ଲାଡିଶ ଏହି ସବୁ ଆରୋପକୁ ଖଣ୍ଡନ କରିଥିଲେ । ସେ ୨୦୦୪ ପର୍ଯ୍ୟନ୍ତ ଭାରତରେ ରହି କୁଷ୍ଠ ରୋଗୀଙ୍କ ସାହାୟତା କରୁଥିଲେ, ୨୦୦୫ ମସିହାରେ, ତାଙ୍କୁ ଓଡ଼ିଶା ରେ କୁଷ୍ଠ ରୋଗୀଙ୍କୁ ସାହାୟତା କରିବା ଦିଗରେ ତାଙ୍କୁ ଭାରତ ସରକାର  ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲା।
କର୍ମଜୀବନ
ଷ୍ଟେନ୍ସଙ୍କ ଜନ୍ମ ୧୯୪୧ ମସିହାରେ ଅଷ୍ଟ୍ରେଲିଆର କୁଇନ୍ସଲାଣ୍ଡ ସ‌ହର ହେଇଥିଲା। ୧୯୬୫ ମସିହାରେ ସେ ପ୍ରଥମ ଥର ପାଇଁ ଭାରତ ଭ୍ରମଣରେ ଆସିଥିଲେ ଓ  Evangelical Missionary Society of Mayurbhanj (EMSM)ରେ ଯୋଗଦାନ କରିଥିଲେ । ସେଠାରେ ସେ ଆଦିବାସୀ ଅଞ୍ଚଳରେ ମିଶନାରୀ ତରଫରୁ କାମ କରିବା ଆରମ୍ଭ କରିଥିଲେ । ୧୯୮୩ ମସିହାରେ, ଷ୍ଟେନ୍ସ ବାରିପଦା ଠାରେ ମିଶନର ପରିଚାଳନା ଦାୟିତ୍ୱ ନେଇଥିଲେ । ୧୯୮୨ ମସିହାରେ ସେ ମୟୁରଭଞ୍ଜରେ କୁଷ୍ଠ ରୋଗୀଙ୍କ ପାଇଁ ସାହାୟତା କେନ୍ଦ୍ର ନିର୍ମାଣରେ ସାହାଯ୍ୟ କରିଥିଲେ ।
ବ୍ୟକ୍ତିଗତ ଜୀବନ
କୁଷ୍ଠ ରୋଗୀଙ୍କୁ ସେବା କରିବା ସମୟରେ ଷ୍ଟେନ୍ସ ଗ୍ଲାଡିଶଙ୍କୁ ଭେଟିଥଲେ ପରେ ୧୯୮୩ ମସିହାରେ ଦୁହେଁ ପରସ୍ପରଙ୍କୁ ବିବାହ କରିଥିଲେ । ତାଙ୍କର ତିନୋଟି ସନ୍ତାନ ଥିଲେ, ଜଣେ ଝିଅ (ଏସ୍ଥର) ଓ ଦୁଇଟି ପୁଅ ଥିଲେ (ଫିଲିପ ଏବଂ ଟିମୋଥି) । ଷ୍ଟେନ୍ସ ହୋ ଭାଷାରେ ବାଇବେଲକୁ ଅନୁବାଦ କରିବାରେ ସାହାୟତା କରିଥିଲେ ।
ମୃତ୍ୟୁ ଓ ପ୍ରତିକ୍ରିୟା
ପତି ଓ ଦୁଇ ଛୁଆଙ୍କ ମୃତ୍ୟୁ ପରେ କମ୍ସିନରଙ୍କ ପାଖରେ ନିଜର ଏକ ହଲଫନାମାରେ ଗ୍ଲାଡିଶ ଦର୍ଶାଇଥିଲେ କି:  "The Lord God is always with me to guide me and help me to try to accomplish the work of Graham, but I sometimes wonder why Graham was killed and also what made his assassins to behave in such a brutal manner on the night of 22nd/23rd January 1999. It is far from my mind to punish the persons who were responsible for the death of my husband Graham and my two children. But it is my desire and hope that they would repent and would be reformed."
ଆଧାର
ଶ୍ରେଣୀ:୧୯୪୧ ଜନ୍ମ ଶ୍ରେଣୀ:୧୯୯୯ ମୃତ୍ୟୁ
୨୦୦୧ର ଓଡ଼ିଆ କଥାଚିତ୍ର
ଓଡ଼ିଆ ସିନେମା ଜଗତରେ ୨୦୦୧ରେ ତିଆରି ହୋଇଥିବା ଓଡ଼ିଆ ଚଳଚ୍ଚିତ୍ର |
ଆଧାର
ଶ୍ରେଣୀ:ଚଳଚ୍ଚିତ୍ର ୨୦୦୧ରେ ଶ୍ରେଣୀ:୨୦୦୧ରେ ଭାରତ ଶ୍ରେଣୀ:୨୦୦୧ରେ ଓଡ଼ିଶା
କଲେଜ ଟାଇମ
କଲେଜ ଟାଇମ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଉତ୍ତମ କୁମାର ପାଣିଗ୍ରାହୀ । ଗାୟତ୍ରୀ ଏଣ୍ଟରଟେନମେଣ୍ଟ ପ୍ରାଇଭେଟ ଲିମିଟେଡ ବ୍ୟାନନରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଏହି ଚଳଚ୍ଚିତ୍ରଟିର କାହାଣୀ ଏବଂ ସଂଳାପ ଲେଖିଥିଲେ ଶରଣାରବିନ୍ଦ ଓଝା । ନିର୍ଦ୍ଦେଶକ ସୁଧାଂଶୁ ମୋହନ ସାହୁ ଏହି ଚଳଚ୍ଚିତ୍ରର ଚିତ୍ରନାଟ୍ୟ- ନିର୍ଦ୍ଦେଶନା ଦେଇଥିଲେ । ଗୀତିକାର ଅରୁଣ ମନ୍ତ୍ରୀ ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ ଏହି ଚଳଚ୍ଚିତ୍ରର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଉଦିତ ନାରାୟଣ, ଇରା ମହାନ୍ତି, ଜାବେଦ ଅଲ୍ଲୀ, ବିନୋଦ ରାଠୋଡ଼, ମାନସ ପ୍ରୀତମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରର ଗୀତଗୁଡ଼ିକ ଗାଇଥିଲେ ।
ଏହି ଚଳଚ୍ଚିତ୍ର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅମ୍ଳାନ ଦାସ ଏବଂ ନାୟିକା ରିୟା ଦେ । ମିହିର ଦାସ ଏହି ଚଳଚ୍ଚିତ୍ରର ମଧ୍ୟ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ ଏହି ଚଳଚ୍ଚିତ୍ରର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଗୀତିକାର ଅରୁଣ ମନ୍ତ୍ରୀ ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ଇରା ମହାନ୍ତି, ଜାବେଦ ଅଲ୍ଲୀ, ବିନୋଦ ରାଠୋଡ଼, ମାନସ ପ୍ରୀତମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରର ଗୀତଗୁଡ଼ିକ ଗାଇଥିଲେ ।
ବାହାର ଆଧାର
ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
୮୩୩
୮୩୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ରାଇସୁଆଁ
ରାଇସୁଆଁ ଓଡ଼ିଶାର କେନ୍ଦୁଝର ଜିଲ୍ଲାର ଏକ ପ୍ରମୁଖ ଗ୍ରାମ ପଞ୍ଚାୟତ ଅଟେ। ଏହା କେନ୍ଦୁଝର ସବଡ଼ିଭିଜନ ଅନ୍ତର୍ଭୁକ୍ତ ଅଟେ ଏବଂ ଜିଲ୍ଲା ସଦର ମହକୁମାଠାରୁ ପ୍ରାୟ ୭ କିମି ଦୂରରେ ଜାତୀୟ ରାଜପଥ ୨୧୫ ସନ୍ନିକଟରେ ଅବସ୍ଥିତ।
ଆଧାର
ଶ୍ରେଣୀ:କେନ୍ଦୁଝର ଜିଲ୍ଲାର ଗାଆଁ ଓ ସହର
ଅନ୍ତରାଷ୍ଟ୍ରୀୟ ଶିଶୁ ଶାନ୍ତି ପୁରସ୍କାର
ଅନ୍ତରାଷ୍ଟ୍ରୀୟ ଶିଶୁ ଶାନ୍ତି ପୁରସ୍କାର, ଶିଶୁମାନଙ୍କର ସୁରକ୍ଷା, ଅଧିକାର ଏବଂ ବିଭିନ୍ନ ଉନ୍ନୟନ ମୂଳକ କାର୍ଯ୍ୟ କରିଥିବା ଶିଶୁମାନଙ୍କୁ ଦିଆଯାଏ । ଏହା ବାର୍ଷିକ ଭାବେ ଆୟୋଜନ କରାଯାଏ । ପ୍ରଥମ କରି ଏହା ନୋବେଲ ପୁରସ୍କାର ଦେବା ଅବସରରେ ଆରମ୍ଭ କରାଯାଇଥିଲା ।
ଆଧାର
ଶ୍ରେଣୀ:ଅନ୍ତରାଷ୍ଟ୍ରୀୟ ଶାନ୍ତି ପୁରସ୍କାର
ଲୁଣ
ଲୁଣ ବା ସାଧାରଣ ଲୁଣ (ଇଂରାଜୀ ଭାଷାରେ Common salt) ବା ଟେବୁଲ ସଲ୍ଟ ଏକ ପ୍ରାକୃତିକ ରାସାୟନିକ ଯୌଗିକ ପଦାର୍ଥ ଯାହାର ରାସାୟନିକ ନାମ ସୋଡ଼ିଅମ କ୍ଲୋରାଇଡ (NaCl) ଓ ଏହା ଏକ ବୃହତ୍ତର ଲବଣ ଶ୍ରେଣୀର ଅନ୍ତର୍ଭୁକ୍ତ । ପ୍ରାକୃତିକ ଲୁଣକୁ ରକ୍ ସଲ୍ଟ ବା ସୈନ୍ଧବ ଲବଣ କୁହାଯାଏ । ସମୁଦ୍ର ଜଳରେ ପ୍ରଚୁର ପରିମାଣରେ ଲୁଣ ଥାଏ ଓ ଏହା ତାହାର ମୂଖ୍ୟ ଉପାଦାନ । ସମୁଦ୍ର ଜଳର ପ୍ରତି ଲିଟରରେ ପ୍ରାୟ ୩୫ ଗ୍ରାମ କଠିନ ଲୁଣ ଥାଏ ଓ ଏହାର ଲବଣତା ୩.୫% ।
ମାନବ ଜୀବନ ନିମନ୍ତେ ଲୁଣ ଏକ ଅପରିହାର୍ଯ୍ୟ ଉପାଦାନ ଓ ମୌଳିକ ସ୍ୱାଦ ନିମନ୍ତେ ଏହା ଅତ୍ୟନ୍ତ ଆବଶ୍ୟକ । ଉଦ୍ଭିଦ ତନ୍ତୁମାନଙ୍କରେ ପ୍ରାଣୀମାନଙ୍କ ତନ୍ତୁ ଅପେକ୍ଷା ଅଧିକ ଲୁଣ ଥାଏ । ଲୁଣ ଏକ ସର୍ବପୁରାତନ ଖାଦ୍ୟ ସ୍ୱାଦକାରୀ ଓ ଖାଦ୍ୟ ସଂରକ୍ଷଣକାରୀ ପଦାର୍ଥ ।
କେତେକ ପୁରାତନ ପ୍ରମାଣରୁ ଜଣାଯାଏ ଲୁଣ ପ୍ରସ୍ତୁତିକରଣ ପଦ୍ଧତି ପ୍ରାୟ ୮,୦୦୦ ବର୍ଷର ପୁରୁଣା, ଯେତେବେଳେ ରୋମାନିଆ ଦେଶରେ ଭୂଗର୍ଭରୁ ଆସୁଥିବା ଝର ପାଣିକୁ ସିଝାଇ ଲୁଣ ପ୍ରସ୍ତୁତ କରାଯାଉଥିଲା; ଚୀନ ଦେଶରେ ମଧ୍ୟ ପ୍ରାୟ ସେହି ସମୟରେ ଲୁଣ ପ୍ରସ୍ତୁତି କାମ କରାଯାଇଥିଲା । ହିବୃ, ରୋମାନ, ଗ୍ରୀସ, ମିଶର ଆଦି ଦେଶମାନଙ୍କର ଲୋକମାନେ ଲୁଣକୁ ସେତେବେଳେ ଅତି ମୂଲ୍ୟବାନ ମନେ କରୁଥିଲେ । ବ୍ୟବସାୟ ନିମନ୍ତେ ଲୁଣ ଏକ ମହତ୍ତ୍ୱପୂର୍ଣ୍ଣ ପଦାର୍ଥ ଥିଲା, ଭୂମଧ୍ୟସାଗରକୁ ଡଙ୍ଗାରେ ପାର କରି ଲୁଣ ନିଆଯାଉଥିଲା, ଓଟ ପିଠିରେ ସାହାରା ମରୁଭୂମିରେ ନିଆଯାଉଥିଲା । ଦୁର୍ଲଭ ହୋଇଥିବା ଯୋଗୁ ଲୁଣ ନିମନ୍ତେ ଯୁଦ୍ଧ ହେଉଥିଲା । ଏହା ଉପରେ ଟିକସ ବସେଇ ରାଜସ୍ୱ ଆଦାୟ କରାଯାଉଥିଲା । କେତେକ ଧାର୍ମିକ ପୂଜାରେ ଏହା ବ୍ୟବ‌ହୃତ ହେଉଥିଲା ।
ଲୁଣ ଖଣି, ସମୁଦ୍ର ପାଣି ଓ ଖଣିଜ ପଦାର୍ଥ ଥିବା ଅଗଭୀର ଜଳାଶୟରୁ ଲୁଣ ନିଷ୍କାସନ କରାଯାଏ । କଷ୍ଟିକ ସୋଡ଼ା, କ୍ଲୋରିନ ପ୍ରସ୍ତୁତିରେ ଏହା ଲାଗେ ଓ ପ୍ଲାସ୍ଟିକ, କାଗଜ ପଲ୍ପ ଓ ପଲିଭିନାଇଲ କ୍ଲୋରାଇଡ ଇତ୍ୟାଦି କେତେକ କାରଖାନାମାନଙ୍କରେ ଏହା ବ୍ୟ‌ବ‌ହାର କରାଯାଏ । ପୃଥିବୀରେ ପ୍ରସ୍ତୁତ କରାଯାଉଥିବା ୨୦୦ ନିୟୁତ ଟନ୍‌ ଲୁଣରୁ ମାତ୍ର ୬% ମାନବ ଖାଦ୍ୟ ନିମନ୍ତେ ବ୍ୟବ‌ହାର କରାଯାଏ । ଖାଦ୍ୟ ଯୋଗ୍ୟ ଲୁଣ ତିନି ପ୍ରକାର ମିଳେ; ସାମୁଦ୍ରିକ ଲୁଣ, ଖାଇବା ଲୁଣ (ଟେବୁଲ ଲୁଣ) ଯେଉଁଥିରେ ମୁଣ୍ଡା ନ ହେବା ପଦାର୍ଥ ମିଶ୍ରିତ ଥାଏ ଓ ଆୟୋଡିନ ମିଶ୍ରିତ ଲୁଣ । ରାନ୍ଧିବାରେ ଲୁଣ ମିଶାଯାଏ, ଟେବୁଲରେ ଆବଶ୍ୟକତା ଅନୁଯାୟୀ ଖାଇବାକୁ ରଖାଯାଏ ଓ ଏହା ବ୍ୟତୀତ ଅନେକ ପ୍ରସ୍ତୁତ ଖାଦ୍ୟରେ ଏହି ଥାଏ ।
ମାନବ ସ୍ୱାସ୍ଥ୍ୟ ନିମନ୍ତେ ସୋଡ଼ିଅମ ଏକ ଅତ୍ୟାବଶ୍ୟକୀୟ ପୋଷକ ଯାହା ଇଲେକ୍ଟ୍ରୋଲାଇଟ ଓ ଅସମୋସିସ୍‌ ପ୍ରକ୍ରିୟାରେ ଭୂମିକା ନିର୍ବାହ କରେ ।  ଅତ୍ୟଧିକ ଲୁଣ ଖାଇଲେ ହୃତ୍‌ପିଣ୍ଡ ରକ୍ତନଳୀ ରୋଗ ହୁଏ ଯେପରିକି ଉଚ୍ଚ ରକ୍ତଚାପ ଯାହା ଉଭୟ ପିଲା ଓ ଯୁବକମାନଙ୍କୁ ହୋଇପାରେ । ଦୀର୍ଘକାଳ ଧରି ଲୁଣର ସ୍ୱାସ୍ଥ୍ୟ ଉପରେ ପ୍ରଭାବର ଅନୁଶୀଳନ ଚାଲିଛି । ଲୋକପ୍ରିୟ ଲୁଣିଆ ଖାଦ୍ୟ କମ୍ ଖାଇବାକୁ ଅନେକ ସ୍ୱାସ୍ଥ୍ୟ ଆସୋସିଏସନ ଓ ବିଶାରଦମାନେ ସୁପାରିସ କରୁଛନ୍ତି । ଦୈନିକ ୬ଗ୍ରାମ ଲୁଣ (୨,୦୦୦ମିଗ୍ରା ସୋଡ଼ିଅମ) ଖାଇବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ଅନୁମୋଦନ କରୁଛି ।
ଇତିହାସ
ଇତିହାସ ପୃଷ୍ଠାରେ ସଭ୍ୟତାର କେନ୍ଦ୍ରରେ ଲୁଣର ଉପଲବ‌ଧି ରହିଛି । ସାଲାରି (ଇଂରାଜୀ ଭାଷାରେ salary ଓ ଓଡ଼ିଆ ଭାଷାରେ ଦରମା) ଶବ୍ଦଟି ଲାଟିନ ଭାଷାରୁ ଆସିଛି; କାରଣ ରୋମାନ ସୈନିକମାନଙ୍କୁ ବେଳେବେଳେ ଦରମା ବାବଦରେ ଲୁଣ ଦିଆଯାଉଥିଲା ଯାହା ସମାନ ଓଜନର ସୁନା ସ‌ହ ସମାନ ଥିଲା । ବ୍ରିଟେନରେ ଏକଦା ଲୁଣର ଉତ୍ସ ଥିଲା ଉଇଚ (wich), ତେଣୁ ସ୍ୟାଣ୍ଡଉଇଚ, ନରଉଇଚ ଇତ୍ୟାଦି ଶବ୍ଦ ବ୍ୟବ‌ହାର ହେଉଥିଲା । ମିଶରର ନାଟ୍ରମ ଉପତ୍ୟକାରୁ ଏକ ପ୍ରକାର ଲୁଣ ଆସୁଥିବାରୁ ସେହି ଲୁଣକୁ ନାଟ୍ରନ (natron) କୁହାଯାଉଥିଲା ।
ଖ୍ରୀ:ପୂ;୫୪୦୦ରୁ ୟୁରୋପରେ ଥିବା ବୁଲଗେରିଆର ସୋଲନିଟସାଟା ସ୍ଥାନରେ ଲୁଣ ବା ସଲ୍ଟ ଖଣି ଥିବାରୁ ଏଭଳି ନାମକରଣ କରାଯାଇଛି, ଯାହାର ବର୍ତ୍ତମାନ ନାମ ବାଲକାନ । ସୋଲନିସାଟା ଶବ୍ଦର ଅର୍ଥ ଲୁଣ କାମ ("salt works").
ବିଗତ ୧୦୦ଶହ ବର୍ଷ ଧରି ବୋତଲିକରଣ ଓ ରେଫ୍ରିଜରେସନ କରି ଖାଦ୍ୟ ସୁରକ୍ଷିତ ରଖାଯିବା ପୂର୍ବରୁ ହଜାର ହଜାର ବର୍ଷ ଧରି ମାଂସ ସୁରକ୍ଷିତ କରିବା ନିମନ୍ତେ ଲୁଣ ବ୍ୟବ‌ହାର କରାଯାଉଥିଲା । ରୋମାନିଆର ନିଟ କଣ୍ଟ୍ରିରେ (Neamț County) ଥିବା ଲୁନ‌କା ସ୍ଥାନ ନିକଟରେ ଥିବା ଲୁଣ ଝର ପାଖରେ ପ୍ରତ୍ନତ‌ତ୍ତ୍ୱ ଖନନ ବେଳେ ଅତି ପୁରାତନ ଲୁଣ-କାମ ଅପରେଶନ ହେଉଥିବା ଆବିଷ୍କାର କରାଯାଇଛି । ପ୍ରମାଣ ମିଳୁଛି ଯେ ଖ୍ରୀ:ପୂ: ୬୦୫୦ରେ ଲୁଣ ଭର୍ତ୍ତି ଝରଣା ଜଳକୁ ପ୍ରୋସେସିଙ୍ଗ କରି ଲୁଣ ପ୍ରସ୍ତୁତ କରୁଥିଲେ । ଏହି କାରଣରୁ ସେଠାକାର ଜନସଂଖ୍ୟାରେ ଦୃତ ବୃଦ୍ଧି ଘଟିଥିଲା  ଚୀନ ଦେଶର ୟୁଞ୍ଚେଙ୍ଗ ପାଖରେ ଥିବା ଜିଏଚି ହ୍ରଦ ପୃଷ୍ଠରୁ ଲୁଣ ମରାଯାଉଥିଲା ଓ ଏହା ସର୍ବପୁରାତନ ତଦାରଖ ଯୋଗ୍ୟ ଲୁଣ କାମର ସ୍ଥାନ ।
ଆଧାର
ଶ୍ରେଣୀ:ଖାଦ୍ୟ
ବିଡିକା ମାଲନା
ଜନ୍ମ, ପରିବାର ଓ ଶିକ୍ଷା
ବିଡିକା ମାଲନା ୧୯୩୨ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଡିକା କୋମନ୍ନା ଓ ପତ୍ନୀଙ୍କ ନାମ ନିର୍ମଳା ଦେବୀ ।
ରାଜନୈତିକ ଜୀବନ
ବିଡିକା ମାଲନା ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ବିଡିକା ମାଲନା ୧୯୯୩ ମସିହାର ଫେବୃଆରୀ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୩୨ ଜନ୍ମ ଶ୍ରେଣୀ:୧୯୯୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କୋରାପୁଟ ଜିଲ୍ଲାର ଲୋକ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
୨୪୦
୨୪୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୨୪୦
ଆଲାହାବାଦ
ଆଲାହାବାଦକୁ ଇଲ୍ଲାହାବାଦ, ପ୍ରୟାଗ ଏବଂ ସରକାରୀ ଭାବେ ପ୍ରୟାଗରାଜ ନାମରେ ମଧ୍ୟ ଜଣାଯାଏ । ଏହା ଉତ୍ତର ପ୍ରଦେଶ ରାଜ୍ୟର ଏକ ପ୍ରମୁଖ ସହର ଓ ବାଣିଜ୍ୟ କେନ୍ଦ୍ର ଅଟେ । ଏହା ମଧ୍ୟ ଆଲାହାବାଦ ଜିଲ୍ଲାର ସଦର ମହକୁମା। ଆଲାହାବାଦକୁ ପ୍ରଧାନମନ୍ତ୍ରୀର ସହର  ବୋଲି ମଧ୍ୟ କୁହାଯାଏ, କାରଣ ସ୍ୱାଧୀନତା ପରବର୍ତ୍ତୀ ଭାରତର ୧୩ ଜଣ ପ୍ରଧାନ ମନ୍ତ୍ରୀଙ୍କ ମଧ୍ୟରୁ ସାତ ଜଣ ଆଲାହାବାଦଠାରେ ଜନ୍ମ ଗ୍ରହଣ କରିଛନ୍ତି ।
ଇତିହାସ
ଆଲାହାବାଦର ପୌରାଣିକ ନାମ ପ୍ରୟାଗ ଓ ହିନ୍ଦୁମାନଙ୍କ ଏକ ଐତିହାସିକ ତଥା ଧାର୍ମିକ ପର୍ଯ୍ୟଟନ କ୍ଷେତ୍ର ଅଟେ । କୁହାଯାଏ ଆଲାହାବାଦ ହେଉଛି ଭାରତର ଦ୍ୱିତୀୟ ପ୍ରାଚୀନ ସହର। ଏଠାରେ ପବିତ୍ର ଗଙ୍ଗା, ଯମୁନା ଓ ସରସ୍ୱତୀ ନଦୀର ତ୍ରିବେଣୀ ସଙ୍ଗମ ହୋଇଛି ।
ନାମକରଣ
ମୋଗଲ ସମ୍ରାଟ ଆକବର ଏହାର ନାମ ଇଲ୍ଲାହାବାଦ ରଖିଥିଲେ ଯାହାର ଅର୍ଥ ଭଗବାନଙ୍କର ବାସସ୍ଥଳୀ । ପରେ ତାଙ୍କର ନାତି ଶାହାଜହାନ ଏହାକୁ ଅଲ୍ଲାହବାଦ କରିଦେଇଥିଲେ । ଇଲ୍ଲାହମାନେ ଅନେକ ଭଗବାନ, ଅନ୍ୟପକ୍ଷରେ ଆଲାହାମାନେ ଇସଲାମ ଧର୍ମଲମ୍ବୀଙ୍କର ଭଗବାନ । ଅକ୍ଟୋବର ୨୦୧୮ରେ ଉତ୍ତର ପ୍ରଦେଶର ମୁଖ୍ୟମନ୍ତ୍ରୀ, ଯୋଗୀ ଅଦିତ୍ୟନାଥଙ୍କର ମନ୍ତ୍ରୀମଣ୍ଡଳ ଏହାର ନାମ ପ୍ରୟାଗରାଜ କରିବାକୁ ମଞ୍ଜୁରୀ ଦେଇଥିଲେ । ଏହି ନାମ ପରିବର୍ତ୍ତନ ସରକାରୀ ମାନ୍ୟତା ପାଇବା ପାଇଁ କେନ୍ଦ୍ରର ମଞ୍ଜୁରୀକୁ ବର୍ତ୍ତମାନ ଅପେକ୍ଷାରତ ।
ବାହାର ଫଟୋ
ଶ୍ରେଣୀ:ଉତ୍ତର ପ୍ରଦେଶ ଶ୍ରେଣୀ:ହିନ୍ଦୁ ପବିତ୍ର ସହର
ନନ୍ଦ କିଶୋର ବଳ
ନନ୍ଦ କିଶୋର ବଳ (୨୨ ଡିସେମ୍ବର ୧୮୭୫-୧ ଜୁଲାଇ ୧୯୨୮) ଓଡ଼ିଆ ସାହିତ୍ୟର ପ୍ରାକ-ଆଧୁନିକ କାଳର ଜଣେ କବି ଥିଲେ । ସେ ଓଡ଼ିଶାର ପୁରପଲ୍ଲୀ ଉପରେ କାବ୍ୟ ରଚନା କରିଥିବାରୁ ତାଙ୍କୁ ପଲ୍ଲୀ କବି ବୋଲି ସମ୍ବୋଧନ କରାଯାଇଥାଏ ।
ଜୀବନକାଳ
ସେ ଓଡ଼ିଶାର ଯାଜପୁର ଜିଲ୍ଲା ଅନ୍ତର୍ଗତ କୁସୁପୁର ଗାଆଁରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଭଜନାନନ୍ଦ ଜେନା ଓ ମାତାଙ୍କ ନାମ ହିରଣ୍ମୟୀ ଦେବୀ । ଶୈଶବରେ ସେ "ରସାନନ୍ଦ ଜେନା" ନାମରେ ପରିଚିତ ଥିଲେ, ପିଉସୀ ପୋଷ୍ୟପୁତ୍ର କରିନେବା ପରେ ସେ "ନନ୍ଦକିଶୋର ବଳ" ଭାବରେ ପରିଚିତ ହେଲେ । ବାଲ୍ୟଜୀବନ କୁସୁପୁରରେ ହିଁ କଟିଥିଲା । ଗାଁ ସ୍କୁଲରୁ ଆରମ୍ଭ କରି, ସେ କଟକର ଟାଉନ ସ୍କୁଲ, ରେଭେନ୍‌ସା କଲିଜିଏଟ ସ୍କୁଲ, କେନ୍ଦ୍ରାପଡ଼ା ଉଚ୍ଚ ଇଂରାଜୀ ବିଦ୍ୟାଳୟ ଓ ରେଭେନ୍ସା ମହାବିଦ୍ୟାଳୟରେ ଶିକ୍ଷାଲାଭ କରିଥିଲେ ।
ଭକ୍ତକବି ମଧୁସୂଦନ ରାଓଙ୍କଦ୍ୱାରା ପ୍ରତିଷ୍ଠିତ କଟକର ଟାଉନ ସ୍କୁଲରୁ ନନ୍ଦ କିଶୋର ନିଜର ଚାକିରି ଜୀବନ ଆରମ୍ଭ କରିଥିଲେ । କିଛି ବର୍ଷ ପରେ, ସେ ସ୍କୁଲ ସବ୍-ଇନସିପେକ୍ଟର ଭାବେ ପଦୋନ୍ନତି ପାଇଥିଲେ । ଏହି ଚାକିରିରେ ବାରମ୍ବାର ଗସ୍ତ ଓ ବଦଳି ଯୋଗୁଁ ତାଙ୍କ ଦେହ ଖରାପ ହେଉଥିଲା । ଏହି କାରଣରୁ, ସେ ସ୍ୱେଚ୍ଛାକୃତ ଅବସର ନେଇ ଗାଁରେ ରହିବାକୁ ସ୍ଥିର କରିଥିଲେ । କିନ୍ତୁ ଚିକିତ୍ସା ପାଇଁ ତାଙ୍କୁ ପୁନର୍ବାର କଟକ ଆସିବାକୁ ପଡିଥିଲା ।
୧୯୨୮ ମସିହା ଜୁଲାଇ ୧ତାରିଖରେ, ବାଉନ ବର୍ଷ ବୟସରେ ନନ୍ଦ କିଶୋର ଇହଲିଳା ସମ୍ବରଣ କରିଥିଲେ ।
ରଚନାବଳୀ
ନନ୍ଦ କିଶୋର, କଲେଜର ପଢ଼ିଲା ବେଳୁହିଁ ପ୍ରବନ୍ଧ ଲେଖିବା ଆରମ୍ଭ କରିଥିଲେ । ନିଜର ପ୍ରଥମ ପ୍ରବନ୍ଧକୁ ସେ "ପଲ୍ଲୀ ଚିତ୍ର" ନାମରେ କବିତାର ରୂପ ଦେଇଥିଲେ । ତାଙ୍କର ରଚନାବଳୀରେ ପଲ୍ଲୀ ପ୍ରକୃତିର ସୁନ୍ଦର ବର୍ଣ୍ଣନା ଫୁଟିଉଠିଥାଏ । ପିଲାମାନଙ୍କ ପାଇଁ ତାଙ୍କଦ୍ୱରା ରଚିତ "ନାନା ବାୟା ଗୀତ" ଓଡ଼ିଶାର ପୁରପଲ୍ଲିରେ ବେଶ୍ ପ୍ରଚଳିତ । ସେ ୧୦୦ରୁ ଅଧିକ ସନେଟ ମଧ୍ୟ ଲେଖିଯାଇଛନ୍ତି । ତାଙ୍କ ସନେଟ ଗୁଡ଼ିକ ପ୍ରକୃତି ଓ ଜନଜୀବନର ଛବିରେ ପୁଷ୍ଟ ।
ନନ୍ଦ କିଶୋରଙ୍କ ନାନାବାୟା ଗୀତ: "ମେଘ ବରଷିଲା       ଟୁପୁରୁ ଟୁପୁରୁ କେଶୁର ମାଇଲା ଗଜା, କେଉଁ ରାଇଜରେ         ରହିଲେ ମୋ ରଜା ତେଲିଙ୍ଗି ବାଇଦ ବଜା ।"
୧୯୨୫ରେ ସେ କନକଲତା (ଉପନ୍ୟାସ) ନାମରେ ଉପନ୍ୟାସଟିଏ ମଧ୍ୟ ରଚିଯାଇଛନ୍ତି । ଏହା ଧାରାବାହିକ ଭାବରେ ୧୯୧୩ରେ ଉତ୍କଳ ସାହିତ୍ୟ ପତ୍ରିକାରେ ପ୍ରକାଶିତ ହେଉଥିଲା । ଗାଉଁଲି ସରଳ ଜୀବନକୁ ଯୌତୁକ ଓ ବାଳବିବାହ କିପରି କଳୁଷିତ କରିଥାଏ ତାହାର ଛବି ଏଥିରୁ ଦେଖିବାକୁ ମିଳିଥାଏ । ନନ୍ଦ କିଶୋରଙ୍କ ପଦ୍ୟାବଳୀ ଗୁଡିକର ମୂଲ୍ୟାୟନ କରି, ବ୍ୟାସକବି ଫକୀର ମୋହନ କହିଥିଲେ :
"ପଢିଗଲି ବେଗେ ପଲ୍ଲୀ ପ୍ରସଙ୍ଗ ବାରତା, କେହି କେବେ କହିନାହିଁ ଏ ପ୍ରକାର କଥା॥"
ନନ୍ଦ କିଶୋରଙ୍କଦ୍ୱାରା ରଚିତ ପୁସ୍ତକ:
ରାମେଶ୍ୱର ମନ୍ଦିର
ରାମେଶ୍ୱର ମନ୍ଦିର ଓଡ଼ିଶାର ଭୁବନେଶ୍ୱରରେ ଥିବା ଏକ ଶିବ ମନ୍ଦିର । ଏହା ନବମ ଶତାଦ୍ଦୀର ଏକ ଶୈବ ମନ୍ଦିର। ଭଗବାନ ରାମ ରାବଣର ବଦ୍ଧ କରିସାରିବା ପରେ ଏହି ବାଟ ଦେଇ ଆସୁଥିବା ସମୟରେ ମାତା ସୀତା ଶିବ ପୂଜା କରିବା ପାଇଁ ମନସ୍ଥ କରିବରୁ ଶ୍ରୀରାମ ଏଠାରେ ଏକ ଶିବଲିଙ୍ଗ ପ୍ରତିଷ୍ଠା କରିଥିଲେ । ଏହା ମାଉସୀ ମା ମନ୍ଦିର ନାମରେ ବି ଜଣାଶୁଣା ଏହିଠାରେ ଲିଙ୍ଗରାଜଙ୍କ ରୁକୁଣା ରଥ ଅଶୋକାଷ୍ଟମୀଠାରୁ ୪ ଦିନ ପର୍ଯ୍ୟନ୍ତ ରହିଥାଏ ।
ଆଧାର
ଶ୍ରେଣୀ:ଓଡ଼ିଶାର ଶିବ ମନ୍ଦିର ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
୮୩୪
୮୩୪ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଓଡ଼ିଶାର ଜୈବ ବିବିଧତା
thumb|[[ଚିଲିକାରେ ବଗ]] ଓଡ଼ିଶାରାଜ୍ୟ ଜୈବ ବିବିଧତା କ୍ଷେତ୍ରରେ ସମୃଦ୍ଧ । ଓଡ଼ିଶାରେ ୮୬ ପ୍ରଜାତିର ସ୍ତନ୍ୟପାୟୀ ପ୍ରାଣୀ, ୪୭୩ ପ୍ରକାର ପକ୍ଷୀ, ୧୧୦ ପ୍ରକାର ସରୀସୃପ, ୧୯ ପ୍ରକାର ଉଭୟଚର ଓ ୨୭୨୦ ପ୍ରକାର ଉଦ୍ଭିଦ ଦେଖାଯାଆନ୍ତି । ଏଠାରେ ୧୪ଟି ଅଭୟାରଣ୍ୟ ଓ ୨ଟି ଜାତୀୟ ଉଦ୍ୟାନ ରହିଛି ।
ଅଧିକ ତଥ୍ୟ
ଶ୍ରେଣୀ:ଜୀବଜଗତ ଶ୍ରେଣୀ:ବଣ୍ୟଜନ୍ତୁ ଶ୍ରେଣୀ:ଜୀବ ବିଜ୍ଞାନ ଶ୍ରେଣୀ:ଜଙ୍ଗଲ ବିଜ୍ଞାନ ଶ୍ରେଣୀ:ପ୍ରାଣୀ ବିଜ୍ଞାନ ଶ୍ରେଣୀ:ଓଡ଼ିଶାର ଭୂଗୋଳ
୨୦୦୫ର ଓଡ଼ିଆ କଥାଚିତ୍ର
ଓଡ଼ିଆ ସିନେମା ଜଗତରେ ୨୦୦୫ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।
ଆଧାର
୨୦୦୧ ଶ୍ରେଣୀ:୨୦୦୫ର ଚଳଚ୍ଚିତ୍ର ଶ୍ରେଣୀ:୨୦୦୫ରେ ଭାରତ ଶ୍ରେଣୀ:୨୦୦୫ରେ ଓଡ଼ିଶା
ସତ୍ରୀୟା ନୃତ୍ୟ
ସତ୍ରୀୟା ନୃତ୍ୟ  (সত্ৰীয়া), କିମ୍ବା ସତତ୍ର୍ୟ ନୃତ୍ୟ ଏକ ପ୍ରମୁଖ ଭାରତୀୟ ଶାସ୍ତ୍ରୀୟ ନୃତ୍ୟ ଅଟେ ।  ଆସାମର କୃଷ୍ଣ କେନ୍ଦ୍ରିତ ବୈଷ୍ଣବବାଦ ମଠ ମାନଙ୍କରେ ଉତ୍ପତ୍ତି ସହିତ ଏହି ନୃତ୍ୟ-ନାଟକ ପ୍ରଦର୍ଶନ କଳା ଅଟେ, ଏବଂ ଏହାର ଶ୍ରେୟ 15ବିଂ ସଦୀ "ଭକ୍ତି ଆନ୍ଦୋଳନ" ଏବଂ "ସନ୍ଥ ଶ୍ରୀମାନ ଶଙ୍କରଦେବ"ଙ୍କ ନାମରୁ ନିଆଯାଇଛି ।
ସତ୍ରୀୟା ର ଏକ ନାଟକର ନାମ ଅଙ୍କ୍ୟା ନାଟ କୁହାଯାଏ, ଯାହା ଏକ ଗାଥା ଗୀତ, ନୃତ୍ୟ ଏବଂ ନାଟକ ମାଧ୍ୟମରେ ସୌନ୍ଦର୍ଯ୍ୟ ଏବଂ ଧାର୍ମିକକୁ ଯୋଡ଼ିଥାଏ । ନାଟକ ସାଧାରଣତଃ ନୃତ୍ୟ ସମୁଦାୟ କକ୍ଷ (ନାମଘରରେ କରାଯାଇଥାଏ ) ମଠ ମନ୍ଦିର (ସତ୍ରା ର) । ଏହି ବିଷୟ କୃଷ୍ଣ ଏବଂ ରାଧାଙ୍କୁ ସମ୍ବୋଧିତ କରିଥାଏ, କେବେ-କେବେ ବିଷ୍ଣୁ ଅବତାର ଯେପରି ରାମ ଏବଂ ସୀତା ।
2000 ଦଶକରେ  ସତ୍ରୀୟା ନୃତ୍ୟ  ଭାରତର ସଙ୍ଗୀତ ନାଟକ ଏକାଡେମୀଦ୍ୱାରା ଶାସ୍ତ୍ରୀୟ ନୃତ୍ୟ ରୂପେ ମାନ୍ୟତା ପ୍ରାପ୍ତ ହୋଇଥିଲା । ଆଧୁନିକ  ସତ୍ରୀୟା ନୃତ୍ୟ  ବହୁ ବିଷୟ ଏବଂ ନାଟକକୁ ଖୋଜିଥିଲେ ଏବଂ ସାରା ଦୁନିଆରେ ଏହାର ପ୍ରଦର୍ଶନ କରିଥିଲେ ।
ଆଧାର
ଶ୍ରେଣୀ:ଭାରତୀୟ ସାଂସ୍କୃତିକ ନୃତ୍ୟ
ରାକ୍ଷୀ ଦାଶ
ବିବାହ ଓ ପରିବାର
ରାକ୍ଷୀ ଗାୟକ ବିଭୁ କିଶୋରଙ୍କୁ ବିବାହ କରିଛନ୍ତି । ତାଙ୍କର ଗୋଟିଏ ଝିଅ ଈଶିତା (ବିଭା) । ରାକ୍ଷୀ ପାଞ୍ଚ ଭାଇ ଓ ଭଉଣୀ । ରାକ୍ଷୀ ହେଉଛନ୍ତି ଚତୁର୍ଥ । ସେ ସ୍ୱାମୀ ବିଭୁ କିଶୋର ଓ ଝିଅ ବିଭାଙ୍କ ସହିତ ଭୁବନେଶ୍ୱରରେ ରହୁଛନ୍ତି । ରାକ୍ଷୀଙ୍କ ବାପା ରାଧାକୃଷ୍ଣ ଦାଶ ଏବଂ ମାଆ ହେଉଛନ୍ତି ମନୋରମା ଦାଶ ।
ଅଭିନୟ ଜୀବନ
ଶିଶୁକଳାକାର ଭାବେ ରାକ୍ଷୀଙ୍କର ଅଭିନୟ ଜୀବନ ଅାରମ୍ଭ ହୋଇଛି । ପ୍ରଫୁଲ୍ଲ ମହାନ୍ତିଙ୍କ ନିର୍ଦ୍ଦେଶିତ "ଭଙ୍ଗାସିଲଟ" ଚଳଚ୍ଚିତ୍ରରେ ରାକ୍ଷୀ ଶିଶୁ କଳାକାର ଭାବେ ଅଭିନୟ କରିଛନ୍ତି । ଦୂରଦର୍ଶନ ଓଡ଼ିଆେର ରାକ୍ଷୀ ମେଗାଧାରାବାହିକ "ଅାହୁତି"ରେ ଅଭିନୟ କରିଛନ୍ତି । "ମାଗୁଣିର ଶଗଡ଼" ଏବଂ "ବର୍ଷାବିନ୍ଦୁ" ପରି କ୍ଷୁଦ୍ର କଥାଚିତ୍ରରେ ଶିଶୁକଳାକାର ଭାବରେ ମଧ୍ୟ ସେ ଅଭିନୟ କରିଛନ୍ତି । ରାକ୍ଷୀ ଯେତେବେଳେ ଅଭିନୟ କରିବାକୁ ଚାହିଁଲେ ସେତେବେଳେ ତାଙ୍କୁ କମ୍ ଉଚ୍ଚତା ପାଇଁ କାମ ମିଳି ନ ଥିଲା । ରାକ୍ଷୀ ଓଡ଼ିଶୀ ଓ ଛଉ ନୃତ୍ୟ ମଧ୍ୟ ଶିଖିଛନ୍ତି । ଗୋଡଭାଙ୍ଗିଯିବା ପରେ ରାକ୍ଷୀ ନାଚ ଛାଡିଦେଲେ । ରାକ୍ଷୀଙ୍କୁ ରେଖା ଓ ଅମିତାଭ ବଚ୍ଚନଙ୍କ ଅଭିନୟ ବହୁତ ଭଲ ଲାଗେ । "ଦୁହିତା" (ଇଟିଭି)ରେ ପ୍ରଥମେ ଅଭିନୟ କରିଥିଲେ । ପରେ ପରେ "ସଂସ୍କାର" ଓ "ପରିଚୟ" ପରି ମେଗାଧାରାବାହିକରେ ଅଭିନୟ କଲେ । ଅଶୋକ ପତିଙ୍କ ବହୁ ଚଳଚ୍ଚିତ୍ରରେ ରାକ୍ଷୀ ଅଭିନୟ କରିଛନ୍ତି । ଅଶୋକପତିଙ୍କ ନିର୍ଦ୍ଦେଶିତ "ଦିଓ୍ବାନା ଦିଓ୍ବାନୀ", "ପ୍ରେମ ରୋଗୀ", "ଡ୍ରିମ୍ ଗାର୍ଲ" ଓ "ସଞ୍ଜୁସଞ୍ଜନା" ଅାଦି ଚଳଚ୍ଚିତ୍ରରେ ରାକ୍ଷୀଙ୍କୁ ଅଭିନୟ କରିବାର ସୁଯୋଗ ମିଳିଛି ।
ଭଏସ୍ ଡବିଂ
ଭଏସ ଡବିଂ କାମ ସେ ବିବାହ ପରେ ଅାରମ୍ଭ କରିଥିଲେ । ପ୍ରଥମେ ସେ ଅନ୍ୟ ପାର୍ଶ୍ୱ କଳାକାରଙ୍କ ପାଇଁ ଭଏସ୍ ଦେଇଥିଲେ । ସେହିଠାରୁ ହିଁ ତାଙ୍କ ଭଏସ୍ ଡବିଂ କ୍ୟାରିୟର୍ ଅାରମ୍ଭ ହୋଇଥିଲା । ପାର୍ଶ୍ୱ ଅଭିନେତ୍ରୀଙ୍କ ପାଇଁ କଣ୍ଠସ୍ୱର ଦେବା ପରେ ସେ ନାୟିକାମାନଙ୍କ ପାଇଁ  ଭଏସ୍ ଦେଇଥିଲେ । ଅାଉ ସେଥିରେ ସେ ସଫଳ ହୋଇଛନ୍ତି । "ପୁଅ ମୋର ଭୋଳାଶଙ୍କର" ହେଉଛି ରାକ୍ଷୀଙ୍କର ପ୍ରଥମ ଫିଲ୍ମ ଯେଉଁଥିରେ ରାକ୍ଷୀ ବଙ୍ଗୀୟ ଅଭିନେତ୍ରୀ ରଚନା ବାନାର୍ଜୀଙ୍କ ନିମେନ୍ତ ଭଏସ୍ ଦେଇଥିଲେ । ରାକ୍ଷୀ ୧୯ କିମ୍ବା ୨୦ ବର୍ଷ ବୟସରେ ସବ୍ୟସାଚୀ ମହାପାତ୍ରଙ୍କର "ଜଙ୍ଗଲର ସାଥୀ" ସିରିଏଲ୍‌ରେ ୬୦ ବର୍ଷ ବୁଢ଼ୀ ଚରିତ୍ରର ଭଏସ୍ ଦେଇଥିଲେ । ଡବିଂ ପରେ ତାଙ୍କୁ କିଛିଟା ଫିଲ୍ମ ତଥା ସିରିଏଲ୍‌ରେ ଅଭିନୟ କରିବାର ସୁଯୋଗ ମିଳିଥିଲା । ଅନେକ ଅଭିନେତ୍ରୀଙ୍କ ପାଇଁ କଣ୍ଠସ୍ୱର ଦେଇଥିଲେ ବି ସେ ରଚନା ବାନାର୍ଜୀ ଏବଂ ବର୍ଷା ପ୍ରିୟଦର୍ଶନୀଙ୍କ ଭଏସ୍ ଦେଲାବେଳେ ତାଙ୍କୁ ବହୁତ ଖୁସି ଲାଗେ । ରେଖା ଓ ଝରଣା ଦାସଙ୍କ ଭଏସ୍ ତାଙ୍କୁ ବିଶେଷ ଭାବେ ଅନୁପ୍ରାଣିତ କରିଛି ।
ରେଡିଓ ଜକି
ରେଡିଓ ଜକିରେ ମଧ୍ୟ ରାକ୍ଷୀ ନିଜ ଲାଗି ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିିଛନ୍ତି । ୯୩.୫ ଏସ୍ଏଫ୍ଏମ୍‌ରେ ରେଡିଓ ଜକି ଭାବରେ ପ୍ରଥମେ କାମ ଅାରମ୍ଭ କରିଥିଲେ । ବିଗ୍ ଏଫ୍.ଏମ୍ ୯୨.୭ରେ କାମ କରିଛନ୍ତି । ରେଡିଓ ଚକଲେଟ୍ ୧୦୪ ଏଫ୍.ଏଫ୍‌ଏମ୍‌ରେ ଫ୍ରିଲାନ୍‌ସର୍‌ ଭାବେ ମଧ୍ୟ କାମ କରୁଛନ୍ତି । SOA Community ରେଡିଓରେ କାମ କରିଛନ୍ତି ।
ଆଧାର
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଆସନ
thumb|[[ସର୍ବାଙ୍ଗାସନ]]
ପଦାନ୍ୱୟ
ଆସନ (ହିନ୍ଦୀ - आसन - āsana)ର ଅର୍ଥ ହେଲା ବସିବା। ) ଯୋଗରେ ଏହା ଶରୀରର ଏକ ସ୍ୱତନ୍ତ୍ର ବସିବା ମୁଦ୍ରା। . ଯୋଗ ଅଭ୍ୟାସ ଦିଗରୁ ଦେଖିଲେ ଆସନର ଦୁଇଟି ଅର୍ଥ ରହିଛି, ଅଭ୍ୟାସୀ ଯେଉଠି ବସେ ଓ ଅଭ୍ୟାସୀ ଯେଉଁପରି ବସେ। ପତଞ୍ଜଳୀଙ୍କ ଯୋଗସୂତ୍ର ଅନୁସାରେ ସ୍ଥିର ସୁଖଂ ଆସନଂ, ଅର୍ଥାତ ଏମିତି ଏକ ବସିବାର ଶୈଳୀ ଯେଉଁଥିରେ ଅଧିକ କାଳ ପର୍ଯ୍ୟନ୍ତ ନିରବିଚ୍ଛିନ୍ନ ସ୍ଥିର ଓ ନିରୁଦ୍ୱିଗ୍ନ ଭାବେ ବସିହୁଏ।
ମୁଖ୍ୟ ଉଦ୍ଦେଶ୍ୟ
ପତଞ୍ଜଳୀଙ୍କ ଯୋଗସୂତ୍ରରେ ବର୍ଣ୍ଣିତ ଆସନମାନଙ୍କ ଭିତରୁ ‘ମେରୁଦଣ୍ଡକୁ ସିଧାକରି ବସି ରହିବାର ସ୍ଥିତି’ ହେଉଛି ମୌଳିକ ଆସନ। ତାଙ୍କ ଅନୁସାରେ ସ୍ଥିର ଭାବରେ ଏକ ସ୍ଥିତିରେ ସହଜତାର ସହିତ ବସି ରହିବା ହିଁ ଆସନ। ଏପରି ବସି ରହି ଧ୍ୟାନ କରିବାଦ୍ୱାରା ଆତ୍ମ ସାକ୍ଷାତକାର ବା ସମାଧି ପ୍ରାପ୍ତ ହୁଏ। ଆସନ ଓ ପ୍ରାଣାୟାମକୁ ମିଶାଇ ପରବର୍ତ୍ତୀ କାଳରେ ହଠଯୋଗ ନାମକ ଶାରୀରିକ ଉତ୍କର୍ଷ ଲାଭ କରିବାର ପ୍ରଣାଳୀ ମଧ୍ୟ ବିକଶିତ ହୋଇଛି। କିନ୍ତୁ ପ୍ରକୃତ ପକ୍ଷେ ପତଞ୍ଜଳୀ ଋଷିଙ୍କ ପ୍ରଣିତ ରାଜଯୋଗର ଅଷ୍ଟାଙ୍ଗ ଚରଣ ଭିତରୁ ଆସନ ହେଉଛି ସମାଧି ଲାଭ କରିବାର ପ୍ରଥମ ପଦକ୍ଷେପ।
ଅଷ୍ଟାଙ୍ଗ ଯୋଗର ଅନ୍ୟାନ୍ୟ ଅଙ୍ଗ ଗୁଡ଼ିକ ହେଲା ଯମ, ନିୟମ, ଆସନ, ପ୍ରାଣାୟାମ, ପ୍ରତ୍ୟାହାର, ଧାରଣା, ଧ୍ୟାନ ଆଉ ସମାଧି।
ଅନୁଶାସନ ମାଧ୍ୟମରେ ଶରୀର ଉପରେ ନିୟନ୍ତ୍ରଣ ଲାଭ କରି ପାରିଲେ ଯୋଗୀ ବା ଯୋଗିନୀ ( ପୁରୁଷ ବା ସ୍ତ୍ରୀ ଅଭ୍ୟାସକାରୀ/ଅଭ୍ୟାସ କାରିଣୀ) ଥଣ୍ଡା-ଗରମ, ସୁଖ-ଦୁଃଖ ଆଦି ଦ୍ୱୈତତାରୁ ମୁକ୍ତି ପାଆନ୍ତି। ଏହା ଅଦ୍ୱୈତବାଦ ଓ ଏହା ସାଂଖ୍ୟବାଦୀ ହିମାଳୟର ସିଦ୍ଧମାନଙ୍କଠାରୁ ବିକଶିତ ହୋଇଛି।
ପରିବର୍ତ୍ତିତ ଦୃଷ୍ଟିକୋଣ
ଏହି ସ୍ଥିତି ଗୁଡ଼ିକର ନାମ ଅନେକ ସ୍ଥଳରେ କୌଣସି ପ୍ରାଣୀର ଆକାର ଦୃଷ୍ଟିରୁ ତା’ର ନାମ ଅନୁସାରେ ନାମିତ ହୋଇଛି - ଯଥା ମଣ୍ଡୁକାସନ (ଏକ ବେଙ୍ଗ ପରି ଶାରୀରିକ ସ୍ଥିତି)। ପ୍ରତିଟି ଆସନ ଶରୀରର ନିର୍ଦ୍ଦିଷ୍ଟ ଅଙ୍ଗ ଉପରେ ଚାପ ପକାଇଥାଏ ଓ ସେହି ଅଙ୍ଗକୁ ରକ୍ତ ସଞ୍ଚାଳନ ସୁଗମ କରାଇ ତତ୍ ସମ୍ପର୍କିତ ରୋଗକୁ ଦୂର କରିବାରେ ସାହାଯ୍ୟ କରିଥାଏ। ଏହା ଶରୀରର ନମନୀୟତା ଓ ପ୍ରାଣଶକ୍ତିକୁ ବଢାଏ। ତେଣୁ ଯଦିଓ ଆସନର ଆବିଷ୍କାର ଏକ ସ୍ଥିତିରେ ଅଧିକକାଳ ବସି ରହିବାର କ୍ଷମତାକୁ ବିକାଶ କରିବା ପାଇଁ ହୋଇଥିଲା, ପରବର୍ତ୍ତୀ କାଳରେ ଶାରୀରିକ କସରତ ହିସାବରେ ଏହାର ବହୁଳ ପ୍ରସାର ହୋଇଛି। ଆଜିକାଲି ଆସନ ବା ଯୋଗାସନ କହିଲେ ଲୋକେ ଶାରୀରର ବିଭିନ୍ନ ସ୍ଥିତିକୁହିଁ ବୁଝିଥାନ୍ତି।
thumb|right|ଯୋଗ ଅଭ୍ୟାସ କରୁଥିବା ଛାତ୍ର ଛାତ୍ରୀ
ବାହାର ଆଧାର
ଶ୍ରେଣୀ:ଯୋଗ
ତେଲକୋଇ
ତେଲକୋଇ ଓଡ଼ିଶାର କେନ୍ଦୁଝର ଜିଲ୍ଲାର ଆନନ୍ଦପୁର ସବଡ଼ିଭିଜନ ଅନ୍ତର୍ଗତ ଗୋଟିଏ ବ୍ଲକ ଏବଂ ନିର୍ବାଚନ ମଣ୍ଡଳୀ । ତେଲକୋଇ ବ୍ଲକରେ ମୋଟ ୧୪୫ଟା ଗାଁ ଅଛି।
ଆଧାର
ଶ୍ରେଣୀ:କେନ୍ଦୁଝର ଜିଲ୍ଲା
ସୁପରଷ୍ଟାର (ଓଡ଼ିଆ କଥାଚିତ୍ର)
ସୁପରଷ୍ଟାର, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବାନନ୍ଦ ପଣ୍ଡା ଏବଂ ସମ୍ପୂର୍ଣ୍ଣାନନ୍ଦ ପଣ୍ଡା । ଦେବାନନ୍ଦ ପଣ୍ଡା ଏବଂ ବରଦା ପ୍ରସନ୍ନ ତ୍ରିପାଠୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶରଣାରବିନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବରଦା ପ୍ରସନ୍ନ ତ୍ରିପାଠୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ସଙ୍ଗୀତ ନିର୍ଦ୍ଦେଶକ ମିହିର ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ବାପୁ ଗୋସ୍ୱାମୀ, ଅଜୟ ଜେନା ଏବଂ ଶରଣାରବିନ୍ଦ । ବୋନି ଚକ୍ରବର୍ତ୍ତୀ, ଶିବାନୀ ଦାସ, ଗୌତମ ଗାଙ୍ଗୁଲି, ଇରା ମହାନ୍ତି, ମାନସ ପ୍ରିତମ, ରତି ସତପଥୀ ଆଦି ଗାୟକମାନେ ଏହି କଥାଚିତ୍ରର ଗୀତଗୁଡ଼ିକ ଗାଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଂଶୁମାନ ଏବଂ ରାଲି ନନ୍ଦ । ଅଶ୍ୱିନୀ ବ୍ରହ୍ମା, ମିହିର ଦାସ, ଦିନେଶ, ରତନ ମେହେର, ମହାଶ୍ୱେତା ରାୟ, ଦିନେଶ, ଆର୍. ଜେ. ଗୁରୁ, ହାଡ଼ୁ, ମାମୁନି ମିଶ୍ର, ମନିଷା ମିଶ୍ର, ମଣ୍ଟି ମିଶ୍ର, ସାତ୍ୱକୀ ମିଶ୍ର, କିର୍ତ୍ତୀ ମହାନ୍ତି, ମିହିର ମହାନ୍ତି, ରାକ୍ଷୀ ମହାପାତ୍ର, ଆର୍. ଜେ. ନିକି, ପ୍ରତିଭା ପଣ୍ଡା, ସୂଚିସ୍ମିତା ପଣ୍ଡା, କମଳ ପୂରୋହିତ, ଜୟୀରାମ ସାମଲ, ଶିବାଷିସ, ସୋନମ୍, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ହିନ୍ଦୀ କଥାଚିତ୍ର ଜଗତର ପ୍ରମୁଖ ଅଭିନେତା ନାନା ପାଟେକର ଏହି କଥାଚିତ୍ରଟିରେ ଜଣେ ଅତିଥି କଳାକାର ଭାବରେ ଅଭିନୟ କରିଥିଲେ ।
କାହାଣୀ
ଏହି କଥାଚିତ୍ରଟିର କାହାଣୀ ଜଣେ ସଂଘର୍ଷଭରା କଳାକାର ଏବଂ ତା'ର ସନ୍ତାନ ଉପରେ ଚିତ୍ରିତ କରାଯାଇଛି । ଭଲ ଅଭିନୟ କରୁଥିବା ଜଣେ ନୂଆ କଳାକାରକୁ ନିର୍ଦ୍ଦେଶକ ନାୟକ ଭୂମିକାରେ ସୁଯୋଗ ଦେବାପରେ ଇର୍ଷାପରାୟଣ ହୋଇ ଜଣେ ପ୍ରତିଷ୍ଠିତ ନାୟକ ତା'କୁ ନାୟିକାଙ୍କର ବଳତ୍କାର ଅଭିଯୋଗରେ କାରାଗାରକୁ ପଠେଇଦିଏ ।
ସେ କାରାଗାରରୁ ବାହାରିବା ପରେ ଦେଖେ କି ତା' ପୁଅ ବଡ଼ ହୋଇସାରିଛି ଏବଂ ସେ ମଧ୍ୟ ତା' ଭଳି ଏକ ସଂଘର୍ଷ ମଧ୍ୟ ଦେଇ ଗତି କରୁଛି । ତା' ପୁଅ ଏକ ରିଅଲିଟି ନୃତ୍ୟ କାର୍ଯ୍ୟକ୍ରମରେ ଭାଗ ନେଇଥାଏ ଏବଂ ସେଇଠି ଅନ୍ୟଜଣେ ପ୍ରତିଯୋଗୀ ଥାଏ, ଯାହର ବାପା ତାକୁ ମିଥା ଅଭିଯୋଗରେ କାରାଗାରକୁ ପଠେଇଦେଇଥିଲେ । ସେ ତା' ପୁଅକୁ ସେହି ପ୍ରତିଯୋଗିତାରେ ବିଜୟୀ ହେବାରେ ସାହାଯ୍ୟ କରେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହିର ମହାନ୍ତି । ବାପୁ ଗୋସ୍ୱାମୀ, ଅଜୟ ଜେନା ଏବଂ ଶରଣାରବିନ୍ଦ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବୋନି ଚକ୍ରବର୍ତ୍ତୀ, ଶିବାନୀ ଦାସ, ଗୌତମ ଗାଙ୍ଗୁଲି, ଇରା ମହାନ୍ତି, ମାନସ ପ୍ରିତମ, ରତି ସତପଥୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ବାହାର ଆଧାର
ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
କିଟୋଟିଫେନ
କିଟୋଟିଫେନ, ଏକ ବିକ୍ରୟ ନାମ ଜାଡିଟର, ହେଉଛି ଏକ ଔଷଧ ଯାହା ଆଲର୍ଜିକ କଞ୍ଜକ୍ଟିଭାଇଟିସ ଏବଂ ଆଲର୍ଜିକ ନାକ ପ୍ରଦାହ ର ଚିକିତ୍ସା ପାଇଁ ବ୍ୟବହୃତ ହୁଏ | ଏହା ପାଟିରେ ଦିଆଯାଏ କିମ୍ବା ଆଖି ବୁନ୍ଦା ଭାବରେ ପ୍ରୟୋଗ କରାଯାଏ ।
ପାଟିରେ ଔଷଧ ନେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ଶୋଇବାରେ ଅସୁବିଧା ଏବଂ ବିରକ୍ତି ଭାବ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟା, ଯେତେବେଳେ ଆଖି ବୁନ୍ଦା ଭାବରେ ବ୍ୟବହାର କଲାବେଳେ ଆଖି ଲାଲ ଦେଖାଯାଇପାରେ, ନାକରୁ ପାଣି ପ୍ରବାହିତ ଏବଂ ମୁଣ୍ଡବିନ୍ଧା ହୋଇପାରେ । ଗର୍ଭାବସ୍ଥାରେ ବ୍ୟବହାର ପ୍ରାୟ ସୁପାରିଶ କରାଯାଏ ନାହିଁ, କିନ୍ତୁ ଏହାଦ୍ୱାରା  କୌଣସି କ୍ଷତି ହେବାର ପ୍ରମାଣ ନାହିଁ । ଏହା ଏକ ଏଚ୧-ଆଣ୍ଟିହିଷ୍ଟାମିନ ଏବଂ ମାଷ୍ଟ ସେଲ ଷ୍ଟାବିଲାଇଜର ଔଷଧ ।
୧୯୭୦ ମସିହାରେ କିଟୋଟିଫେନ ପେଟେଣ୍ଟ୍ ହୋଇଥିଲା ଏବଂ ୧୯୭୬ରେ ଚିକିତ୍ସା ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୧ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୮ ପାଉଣ୍ଡ । ଯୁକ୍ତରାଷ୍ଟ୍ରରେ ୫ ମିଲି ଆଖି ବୁନ୍ଦା ବୋତଲର ମୂଲ୍ୟ ପ୍ରାୟ ୭ ଡଲାର ଅଟେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସୁପର ମିଛୁଆ
ସୁପର ମିଛୁଆ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ୨୦୧୫ ମସିହା ରଜ ସମୟରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ଏସ୍ କେ ମୁରଲୀଧରନ୍‌ । ଏହି ଚଳଚ୍ଚିତ୍ରର ନାୟକ ଥିଲା ବାବୁଶାନ ମହାନ୍ତି ଏବଂ ନାୟିକା ଝିଲିକ୍ ଭଟ୍ଟାଚାର୍ଯ୍ୟ । ଅନ୍ୟାନ୍ୟ ଭୂମିକାରେ ମୀନ‌କେତେନ, ଅପରାଜିତା, ଜୀବନ ପଣ୍ଡା, ପୃଥ୍ୱୀରାଜ ପ୍ରମୁଖ ଅଭିନୟ କରିଥିଲେ ।
ସଦାବେଳେ ମିଛ କ‌ହୁଥିବା ପିଲାଟିଏ ତା'ର ଜୀବନରେ କେମିତି ଅସୁବିଧା ଭୋଗୁଛି ଏବଂ ପରେ ପରେ ତା'ର ଜୀବନରେ କେମିତି ପରିବର୍ତ୍ତନ ଆସୁଛି । ସେହି ବିଷୟରେ ଏହାର କାହାଣୀ ଗତିଶୀଳ ।
ସଂଗୀତ ନିର୍ଦ୍ଦେଶକ ବିକାଶ ଦାସ ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଶ୍ରୀକାନ୍ତ ଗୌତମ ସମୁଦାୟ ୫ଟିଯାକ ଗୀତର ରଚନା କରିଥିଲେ । ସୁଧାକର ବସନ୍ତ ଏବଂ ଅଶୋକ ପତି ଉଭୟ ନୃତ୍ୟ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ଗୀତଗୁଡ଼ିକ ଅଧିକ ଲୋକପ୍ରିୟ ହୋଇଥିଲା । ୨୦୧୫ରେ ମୁକ୍ତିଲାଭ କରିଥିବା ସମୁଦାୟ ୨୮ ଚଳଚ୍ଚିତ୍ରରୁ ମାତ୍ର ୬ଟି ଚଳଚ୍ଚିତ୍ର ଭଲ ବ୍ୟବସାୟ କରିଥିଲା । ଏହି ୬ଟି ଚଳଚ୍ଚିତ୍ର ମଧ୍ୟରେ ଏହି ଚଳଚ୍ଚିତ୍ରଟି ଥିଲା ।
ପ୍ରଯୋଜକ ସୀତାରାମ ଅଗ୍ର‌ୱାଲଙ୍କ ସାର୍ଥକ ମୁଭିଜ୍‌ରେ ପୂର୍ବରୁ ମୁକ୍ତିଲାଭ କରିଥିବା ସମସ୍ତ ୧୧ଟିଯାକ ଚଳଚ୍ଚିତ୍ର ଖାଣ୍ଟି ଓଡ଼ିଆ ଶିର୍ଷକରେ ମୁକ୍ତିଲାଭ କରିଥିଲା । କିନ୍ତୁ ଏହି ଚଳଚ୍ଚିତ୍ରଟିର ଶୀର୍ଷକ ଓଡ଼ିଆ ଏବଂ ଇଂରାଜୀ ଶବ୍ଦର ମିଶ୍ରଣର ହୋଇଥିଲା । ଏହି ଚଳଚ୍ଚିତ୍ରଟି ବିଗ୍ୱସ୍ ସମ୍ମାନ-୨୦୧୫ରେ ୩ୟ ସ୍ଥାନରେ ରହିଥିଲା ।
ଅଭିନୟ
ଓଡ଼ିଆଚଳଚ୍ଚିତ୍ର 'ସୁପର ମିଛୁଆ'ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:
କାହାଣୀ
ରୋମିଓ (ବାବୁଶାନ୍) ଗୋଟିଏ ବାପ ମାଆ ଛେଉଣ୍ଡ ପିଲାଟିଏ । ଗୋଟିଏ କାର୍ଯ୍ୟାଳୟରେ ଚପରାସୀ ଭାବରେ କାର୍ଯ୍ୟକରୁଥିବା ମକରଧ୍ୱଜ ବାବୁ (ମୀନକେତନ) ହେଉଛନ୍ତି ତା'ର ମାମୁଁ । ମକରଧ୍ୱଜ ବାବୁ ଏବଂ ତାଙ୍କର ପତ୍ନୀ ରୋମିଓକୁ ପିଲାଦିନରୁ ପାଳିପୋଷି ବଡ଼ କରିଥିଲେ । ସେଥିପାଇଁ ସେ ଦ୍ୱୟଙ୍କର କୌଣସି ସନ୍ତାନ ସନ୍ତ‌ତି ବି ନ ଥିଲେ । ରୋମିଓର ମିଛ କ‌ହିବା ଅଭ୍ୟାସ ନୁହେଁ ପେଶା । ହେଲେ ସେ ଏବେଯାଏ ମିଛ କ‌ହି କେବେ କାହାକୁ ହଇରାଣ କରିନାହିଁ । କେତେବେଳେ ମାମୁଁ ହୃଦଘାତ କଥା କ‌ହି କାହାଠାରୁ ଉଧାର ଆଣେ ତ କେବେ ପୁଣି ମାମୁଁ ମରିଯାଇଛି ସୁଧିକ୍ରିୟା ପାଇଁ ପଇସା ଦରକାର କ‌ହି ଉଧାର ଆଣିଦେଉଥାଏ । ପରେ ସେମାନେ ପଇସା ମାଗିଲେ ତାଙ୍କୁ ପଇସା ଦେବା ବଦଳରେ ମାଡ଼ ମାରେ । ଏହି ସବୁ କଥାକୁ ସାଙ୍ଗକୁ ମାଇଁ ଭଣଜା ବି ମାମୁଁ ପକେଟରୁ ପାଳି କରି ଯୋଜନା ବଦ୍ଧ ଭାବରେ ପଇସା ଲୁଟନ୍ତି ।
ଏସବୁ ଦେଖି ରୋମିଓର ମାମୁଁ ତା'ର କାର୍ଯ୍ୟାଳୟର ନିର୍ଦ୍ଦେଶକଙ୍କୁ ଅନୁରୋଧ କରି ରୋମିଓର ଗୋଟିଏ ବ୍ୟାଙ୍କରେ ଚାକିରୀ କରେଇ ଦେଲେ । ଏହି ଭିତରେ ରୋମିଓର ଗୋଟିଏ ଝିଅ ସ‌ହ ଦେଖା ହେଲା, ସେ ତାକୁ ଜୁଲି ବୋଲି ଡାକୁଥାଏ । ପରେ ଜଣିଲା କି ସେ ଝିଅଟି ସେଇ ବ୍ୟାଙ୍କରେ ଚାକିରୀ କରେ ଯାହାର ପ୍ରକୃତ ନାମ ହେଉଛି ଇସା । ସେ ଗୋଟିଏ ଧନୀ ବ୍ୟକ୍ତି ଶ୍ରୀକାନ୍ତ ଛୋଟରାୟର ଝିଅ । କିନ୍ତୁ ରୋମିଓ ସେ ଝିଅକୁ ଗୋଟିଏ ଧନୀ ଘରର ପିଲା ବୋଲି ମିଛ କ‌ହିଥିଲା । ଧିରେ ଧିରେ ସାଙ୍ଗମାନଙ୍କୁ ଲଗେଇ ବିଭିନ୍ନ ପ୍ରକାରର ଉପାୟ କରି ସେ ସେହି ଝିଅକୁ ତା' ପ୍ରତି ଆକର୍ଷିତ କରାଇଲା । ଏହିସବୁ ବିଷୟରେ ଇସାର ବାପା ଜାଣିବାକୁ ପାଇଲେ । ତେଣୁ ସେ ରୋମିଓ ବିଷୟରେ ସବୁକିଛି ଅନୁସନ୍ଧାନ କଲା ପରେ ପ୍ରତୀକ ବୋଲି ଆଉ ଗୋଟିଏ ପିଲା ସ‌ହ ତା'ର ବାହାଘର କରିଦେବାକୁ ଠିକ୍ କରିଦେଇଥିଲେ । ମାତ୍ର ବାହାଘରର ପୂର୍ବଦିନ ରୋମିଓ ଓ ତା'ର ମାମୁଁ ଏହି ସବୁ କଥା ଜାଣିବାକୁ ପାଇଲେ । ସେଥିପାଇଁ ସେମାନେ ବେଶ ବଦଳାଇ ଯାଇ ଇସାକୁ ବିବାହ ମଣ୍ଡପରୁ ଖସାଇ ସେମାନଙ୍କ ସାଙ୍ଗରେ ଆଣିଦେଇ କୋର୍ଟରେ ପଞ୍ଜୀକୃତ ବିବାହ କରାଇଦେଲେ । ଏହି ସବୁ ଦେଖି ଇସାର ବାପା ଝିଅକୁ ଧିକ୍କାର କରି ଚାଲିଗଲେ ।
ହେଲେ ଇସା ଯେତେବେଳେ ରୋମିଓର ଘରେ ପ‌ହଞ୍ଚିଲା ସେତେବେଳେ ତା'ର ସବୁକିଛି ସ୍ୱପ୍ନ ଧୂଳିରେ ମିଶିଗଲା ପରି ଲାଗିଲା ଏବଂ ସେ ରୋମିଓର ସବୁ ମିଛ ଜାଣିପାରିଲା । ତା'ର ବାପା କ‌ହିଥିବା ସବୁଯାକ କଥା ସତ ବୋଲି ସେ ଜାଣିଲା, ସେଥିପାଇଁ ସେ ରୋମିଓକୁ ବ‌ହୁତ ଗାଳି କଲା । ରାଗିଯାଇ ରୋମିଓ ମଧ୍ୟ ଇସାକୁ ଚଟକଣୀଟିଏ ପକାଇଲା । ତେଣୁ ଇସା ତା'ର ଭୁଲ ବୁଝିପାରି କାନ୍ଦି କାନ୍ଦି ତା' ବାପାଙ୍କ ପାଖକୁ ଚାଲିଗଲା ସେହି ରାତିରେ । ଏହା ପରେ ରୋମିଓ ଏବଂ ତା'ର ମାମୁଁ ମାଇଁ ଇସାକୁ ଘରକୁ ଫରେଇ ଆଣିବା ପାଇଁ ତା' ଘରକୁ ଜାଇ ଅପମାନିତ ହୋଇ ଫେରିଲେ । ଇସାର ବାପା ସେମାନଙ୍କୁ କୋର୍ଟରେ ଦେଖାକରିବାକୁ କ‌ହିଲେ ଏବଂ ଛାଡ଼ପତ୍ର ପାଇଁ ଆବେଦନ କଲେ । ଏଥି ସ‌ହ ସେମାନେ ଅପ‌‌ହରଣ, ଠକାମୀ ଆଦି ମିଥ୍ୟା ଅଭିଯୋଗ ମଧ୍ୟ କଲେ । ଧିରେ ଧିରେ କୋର୍ଟରେ ସମୟ ଗଡ଼ିଚାଲିଲା । ଏମିତି କିଛିଦିନ ଗଲାପରେ ଇସା ମଧ୍ୟ କୋର୍ଟକୁ ଆସିଲା ଏବଂ ସେଠାରେ ରୋମିଓ ତାକୁ ଦେଖା କ‌ରି ଭୁଲ ମାଗିଲା । ମାତ୍ର ସେ ରୋମିଓକୁ କ୍ଷମା କରିବା ବଦଳରେ ଶୀଘ୍ର ଛାଡ଼ପତ୍ର ଦେଇଦେବାକୁ ଅନୁରୋଧ କଲା । ଏହା ଶୁଣି ରୋମିଓ ମଧ୍ୟ ଅଦାଲତରେ ଛାଡ଼ପତ୍ର ସେହିଦିନ ଦେଇଦେବାକୁ ଅନୁରୋଧ କଲା ଏବଂ ସେ ଦୁହିଁଙ୍କର ବିବାହର ସବୁଦିନ ପାଇଁ ବିଚ୍ଛେଦ ହୋଇଗଲା ।
ଏହାପରେ ରୋମିଓ ସେହି ବ୍ୟାଙ୍କରେ ମନଲଗେଇ କାମକଲା ଏବଂ ଧିରେ ଧିରେ ସବୁ ଧାରକରଜ ସୁଝି ସ‌ହ ଭଲ ଇଂରାଜୀ କ‌ହିବା ମଧ୍ୟ ଶିଖିଗଲା । ସେତେବେଳେ ଇସା ମଧ୍ୟ ବାଙ୍ଗାଲୋର ଚାଲିଗଲା । ଏକଦା ରୋମିଓର ସାଙ୍ଗର ପତ୍ନୀର କାର୍ଯ୍ୟାଳୟକୁ ଇସା ୭ଦିନ ପାଇଁ ଆସିଥିଲା । ସେଠାରେ ରୋମିଓର ସାଙ୍ଗ ଓ ତା'ର ସ୍ତ୍ରୀ ମିଶି ଇସାକୁ ରୋମିଓ ସ‌ହ ପୁଣିଥରେ ଯୋଡ଼ିହେବା ପାଇଁ ବିଭିନ୍ନ ପ୍ରକାରର ଯୋଜନା କଲେ । ଇସାର ଜନ୍ମଦିନରେ ରୋମିଓ ତାକୁ ପୂର୍ବରୁ ପ୍ରତିଜ୍ଞା କରିଥିବା ପାଉଁଜୀଟି ଉପ‌ହାର ଦେଲା । ଏହାପରେ ଇସା ତା'ର ଭୁଲ ବୁଝିପାରି ରୋମିଓକୁ ଦେଖା କରିବାକୁ ତା'ର ଘରକୁ ଯାଇଥିଲା ମାତ୍ର ସେଠାରେ ରୋମିଓକୁ ଦେଖାକରିବାକୁ ତା'ର ସାହାସ ହେଲା ନାହିଁ । ସେଥିପାଇଁ ସେ ବାଙ୍ଗାଲୋର ଫେରିଯିବାକୁ ଗଲାବେଳେ ରୋମିଓ ସ‌ହ ଫୋନରେ କଥା ହେଲା । ଏହା ପରେ ରୋମିଓ ଇସା ପାଖକୁ ଆସୁଥିବା ବେଳେ ବାଟରେ ଦୁର୍ଘଟଣା ଘଟିଲା ଆଉ ଏହାଶୁଣି ଇସା ତା' ସେ ଟ୍ରେନ ଛାଡ଼ି ହସ୍ପାତାଳକୁ ଗଲା । ସେଠାରେ ଇସା ତା'ର ଭୁଲ ସ୍ୱୀକାର କରିବା ସ‌ହ ରୋମିଓକୁ ଆପଣେଇ ନେଲା ।
ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ବିକାଶ ଦାସ ଦେଇଥିବା ବେଳ ଶ୍ରୀକାନ୍ତ ଗୌତମ ଗୀତ ରଚନା କରିଥିଲେ । ନିବେଦିତା, ସୌରିନ ଭଟ୍ଟ, ବାବୁଶାନ, ଆର୍.ଏସ୍. କୁମାର, ଦିବ୍ୟା ଆଦି କଣ୍ଠଦାନ କରିଥିଲେ । ନୃତ୍ୟ ନିର୍ଦ୍ଦେଶନ ଦେଇଥିଲେ ସୁଧାକର ବସନ୍ତ ଏବଂ ଅଶୋକ ପତି ।
ଆକାଶ ବିଚିତ୍ରା ୨୦୧୩
ମଣିଷ ତା'ର କୌତୁହଳରୁ ତାରା ଦେଖା ଆରମ୍ଭ କଲା । କାଳ କାଳ ଧରି ଆକାଶକୁ ଲକ୍ଷ୍ୟ କଲା। ତାରାମାନଙ୍କୁ ଯୋଡ଼ି ବିଭିନ୍ନ ଆକୃତି କଳ୍ପନା କଲା । ଆକାଶରେ ସେମାନଙ୍କର ଗତି ଓ ସ୍ଥିତିକୁ ବୁଝିବାକୁ ଚେଷ୍ଟା କଲା । ଆଖ‌ିଦେଖା ଅନୁଭୂତି ଓ ମାପଚୁପକୁ ନେଇ ବିଜ୍ଞାନୀମାନେ ବିଶ୍ୱର ଗଠନ ଉପରେ କେତେ ପରିକଳ୍ପନା କଲେ। ଅଧ‌ିକ ନିରୀକ୍ଷଣ, ତର୍କ ଓ ପରଖ ବଳରେ ଏସବୁ ପରିକଳ୍ପନା ପାକଳ ହେଲା। କିନ୍ତୁ ତଥାପି ଏବେ ବି ମଣିଷ ଆକାଶ ଓ ତାରା ପ୍ରତି ଆଗ୍ରହୀ ରହିଛି। ସେମାନଙ୍କ ଗତିବିଧ‌ି ବୁଝିବାରେ ଲାଗିଛି। ତାକୁ ନିଜର ନିତିଦିନିଆ ଜୀବନ ସହ ଯୋଡ଼ିଛି।
ସଞ୍ଜ ବୁଡ଼ିଲେ ଧୀରେ ଧୀରେ ଅନ୍ଧାର ମାଡ଼ି ଆସିବ, ଟିକି ଟିକି ତାରା ସବୁ ଆକାଶରେ ଦେଖାଯିବ। ସୂର୍ଯ୍ୟ ଅସ୍ତ ହେବାର ଘଣ୍ଟାଏ ଭିତରେ ପୂରା ଅନ୍ଧାର ହୋଇଯିବ ଏବଂ ଆକାଶ ତାରାରେ ଭରିଯିବ। ନିୟମିତ ଭାବରେ ଲକ୍ଷ୍ୟ କଲେ ଏକା ଭଳି ଦିଶୁଥ‌ିବା ତାରାଙ୍କ ଭିତରେ ତଫାତ ବାରିହେବ ଏବଂ ନିର୍ଦ୍ଦିଷ୍ଟ ତାରାଙ୍କୁ ଚିହ୍ନିବାର ମଜା ପାଇହେବ। ଆମେ ଜାଣିଛେ ଯେ ପୃଥ‌ିବୀ ନିଜ ଚାରିପଟେ ୨୪ ଘଣ୍ଟାରେ ଥରେ ବା ପ୍ରତି ଘଣ୍ଟାରେ ୧୫ ଡିଗ୍ରି ବୁଲେ। ସନ୍ଧ୍ୟାବେଳେ ପୂର୍ବରେ ଉଇଁଥ‌ିବା ତାରାମାନେ ୧୨ ଘଣ୍ଟା ପରେ ୧୮୦ ଡିଗ୍ରି ଯାଇ ସକାଳକୁ ପଶ୍ଚିମ ଦିଗରେ ଅସ୍ତ ହୁଅନ୍ତି। ସୂର୍ଯ୍ୟ ଚାରିପଟେ ପୃଥ‌ିବୀ ୩୬୫ ଦିନରେ ଗୋଟିଏ ଘେରା ବୁଲେ ବା ଦିନକୁ ୧ ଡିଗ୍ରି ବାଟ ଯାଏ। ସେଥ‌ିପାଇଁ ପ୍ରତିଦିନ ତାରାମାନେ ୪ ମିନିଟ ଡେରିରେ ଉଦୟ ବା ଅସ୍ତ ହେବା ଭଳି ମନେହୁଏ। ଗୋଟିଏ ମାସ ପରେ ଦୁଇଘଣ୍ଟା ଆଗରୁ ଉଦୟ ହେବ। ବର୍ଷସାରା ଲକ୍ଷ୍ୟକଲେ ଜଣାଯିବ ଯେ ଆଜି ଠିକ୍ ସନ୍ଧ୍ୟାବେଳେ ଯେଉଁ ତାରା ପୂର୍ବ ଦିଗରେ ଉଦୟ ହେବ, ଛଅମାସ ପରେ ସେ ତାରା ସେହି ସମୟରେ ପଶ୍ଚିମ ଦିଗବଳୟରେ ଅସ୍ତ ହେବ। ବର୍ଷକ ପରେ ପୁଣି ସନ୍ଧ୍ୟାବେଳେ ଉଦୟ ହେବ। ତେଣୁ ବର୍ଷର ପ୍ରତି ରାତି ପାଇଁ ଆକାଶରେ ତାରାମାନଙ୍କ ସ୍ଥାନ ନିର୍ଦ୍ଦିଷ୍ଟ ରହିଛି। ଏହି ତତ୍ତ୍ୱକୁ ନେଇ ତାରା ମାନଚିତ୍ର ପ୍ରସ୍ତୁତ କରାଯାଇଛି। ଅବଶ୍ୟ ସ୍ଥାନ ଓ ସମୟ ଅନୁସାରେ ତାରା ମାନଚିତ୍ର ଅଲଗା ହୋଇଥାଏ।
ଛବି ରାଜାୱତ
ଛବି ରାଜାୱତ (ଜନ୍ମ : ୧୯୮୦) ଜୟପୁରଠାରୁ  60 km ଦୂର ଟ୍ରଙ୍କ ଜିଲ୍ଲାର ସୋଢା ନାମକ ଏକ  ଛୋଟ ଗ୍ରାମର ସରପଞ୍ଚ ଅଟନ୍ତି । ସେ ଭାରତର ସବୁଠାରୁ କମ ବୟସ ଏବଂ ବୋଧ ହୁଏ ଏକମାତ୍ର ଏମ.ବି.ଏ ସରପଞ୍ଚ ଅଟନ୍ତି । ସେ ନଭେମ୍ବର ୨୦୧୩ରେ ସ୍ଥାପିତ "ଭାରତୀୟ ମହିଳା ବ୍ୟାଙ୍କ"ର ଜଣେ ନିର୍ଦ୍ଦେଶକ ମଧ୍ୟ ଅଟନ୍ତି ।
ଆକାଶ ବିଚିତ୍ରା ୨୦୧୩
500px|centre|ଉଦୟ-ଅସ୍ତ ଗ୍ରାଫ
ଛବି ରାଜାୱତ
କ୍ୟାରିଅର
ପୁନେର "ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମର୍ଡନ ମ୍ୟାନେଜମେଣ୍ଟ"ରୁ ଏମବିଏର ଡିଗ୍ରୀ ହାସିଲ କରିଥିବା ଛବି ବହୁ ନାମିଦାମୀ କର୍ପୋରେଟ କମ୍ପାନୀରେ କାମ କରିଛନ୍ତି । ସେ ପରେ ଗ୍ରାମରେ ରହିବା ପାଇଁ ନିଜ ମନବଳାଇଥିଲେ । ଏଥିପାଇଁ ସରପଞ୍ଚର ଆସନ ଲଢ଼ିବା ପାଇଁ ଆଗ୍ରହ ପ୍ରକାଶ କଲେ । ୪ ଫେବୃଆରୀ ୨୦୧୧ ମସିହାରେ ଛବି ନିଜର ନିକଟତମ ପ୍ରତିଦ୍ୱନ୍ଦୀଙ୍କ ରେକର୍ଡ ୧୨୦୦ ଭୋଟରେ ହରାଇ ସରପଞ୍ଚର ଆସନ ଜିତିଥିଲେ । ଏହାପରେ ସେ ନିଜ ଗ୍ରାମରେ "ମହାତ୍ମା ଗାନ୍ଧୀ ରାଷ୍ଟ୍ରୀୟ ଗ୍ରାମୀଣ ରୋଜଗାର ଯୋଜନା ଅଧିନିୟମ" ଉପରେ ଚାଲିଥିବା ସମସ୍ତ ଯୋଜନା ଉପରେ ନିଜର ନଜର ରଖିଥାନ୍ତି ଏବଂ ସକ୍ରିୟ ମତାମତ ନିର୍ଦ୍ଧାରିତ କରିଥାନ୍ତି । ଏବେ ୟୁ.ଏନ. ଓ ତରଫରୁ ଆୟୋଜିତ ଏକ କାର୍ଯ୍ୟକ୍ରମରେ ଛବି ଶିରକ୍ତ ଥିଲେ ଏବଂ ଗ୍ରାମର ଉନ୍ନତି ପାଇଁ ନିଜର ଉକ୍ତି ପ୍ରକାଶ କରିଥିଲେ । ନଭେମ୍ବର ୨୦୧୩ ମସିହାରେ ନବସ୍ଥାପିତ "ଭାରତୀୟ ମହିଳା ବ୍ୟାଙ୍କ"ର ନିର୍ଦ୍ଦେଶକ ମଣ୍ଡଳରେ ତାଙ୍କର ନିଯୁକ୍ତି କରାଗଲା ।
ଆକାଶ ବିଚିତ୍ରା ୨୦୧୩
ଉଦୟ-ଅସ୍ତ ଗ୍ରାଫ୍‌ର ବ୍ୟବହାର ପର ପୃଷ୍ଠାରେ ଥ‌ିବା ଗ୍ରାଫ୍‌ର ବାମ-ଡାହାଣ (X ଧାର) ବା ଚଉଡ଼ା ପଟ ସୂର୍ଯ୍ୟ ଅସ୍ତଠାରୁ ସୂର୍ଯ୍ୟ ଉଦୟ ପର୍ଯ୍ୟନ୍ତ ରାତିର ସମୟ ଦେଖାଉଛି। ଏଥ‌ିରେ ପ୍ରତି ୧ ଘଣ୍ଟା ଛଡ଼ାରେ ଚିହ୍ନ ଦିଆଯାଇଛି। ମଝିରେ ଥ‌ିବା ଗାରଟି ରାତି ଅଧ ସୂଚାଉଛି। ଉପର-ତଳ (Y ଧାର) ବା ଉଚ୍ଚ ପଟରେ ତାରିଖ ରହିଛି। ପ୍ରତି ମାସର ଆରମ୍ଭ, ମଝି ଓ ଶେଷ ଏଥ‌ିରେ ଦେଖାଯାଇଛି। ଦିନବେଳେ ପଡ଼ୁଥ‌ିବା ଉଦୟ-ଅସ୍ତ ଦେଖାଯାଇନାହିଁ। ସବୁ ଘଟଣା ଭାରତୀୟ ମାନକ ସମୟରେ ଦିଆଯାଇଛି। ବାମ ପଟରେ ଉପର-ତଳ ବଙ୍କା ଗାର ସୂର୍ଯ୍ୟାସ୍ତ ଏବଂ ଡାହାଣ ପଟରେ ଥ‌ିବା ସେହିଭଳି ବଙ୍କା ଗାର ସୂର୍ଯ୍ୟ ଉଦୟର ସମୟ ସୂଚାଉଛି। ସୂର୍ଯ୍ୟ ଅସ୍ତ ପରେ ବା ଉଦୟ ପୂର୍ବରୁ ଅଧଘଣ୍ଟାରୁ ଏକ ଘଣ୍ଟା ଯାଏଁ ଗୋଧୂଳି ବା ଉଷାର ଆଲୁଅ ରହିଥାଏ। ଏହି ସମୟରେ ସେଥ‌ିପାଇଁ ଅଳ୍ପ ଉଜଳ ପିଣ୍ଡଗୁଡ଼ିକୁ ଦେଖ‌ିବା କଷ୍ଟ। ଗ୍ରାଫ୍‌ରୁ କୌଣସି ରାତିର ଉଦୟ ଅସ୍ତ ଦେଖ‌ିବାକୁ ହେଲେ ସେହି ତାରିଖ ସିଧା ଦେଖ‌ିବାକୁ ହେବ। ଗୋଟିଏ ଉଦାହରଣ ନେଇ ଦେଖ‌ିଲେ କଥାଟି ଆହୁରି ସ୍ପଷ୍ଟ ବୁଝିହେବ। ୨୦୧୩ ମସିହା ଅଗଷ୍ଟ ୧ ତାରିଖ ସିଧାରେ ଗୋଟିଏ ସ୍କେଲ ବା କାଗଜପଟି ପକାଇ ବାମ ଆଡ଼ୁ ଦେଖ‌ିଲେ ପ୍ରଥମେ ଭେଟିବା ସୂର୍ଯ୍ୟ ଅସ୍ତ ଗାରକୁ। ଦୁହିଁଙ୍କର ଛେଦବିନ୍ଦୁ, ତଳ ଉପର ଧାରରେ ୧୮.୧୮ ବା ସନ୍ଧ୍ୟା ୬ ଘ. ୧୮ ମିନିଟରେ କଟୁଛି। ଅର୍ଥାତ ଅଗଷ୍ଟ ୧ ତାରିଖ ଦିନ,
ଛବି ରାଜାୱତ
ପ୍ରାରମ୍ଭିକ ଜୀବନ
ଛବି ରାଜାୱତଙ୍କ ଜନ୍ମ ରାଜସ୍ଥାନର ରାଜଧାନୀ ଜୟପୁରରେ ହୋଇଥିଲା । ତାଙ୍କର ପ୍ରାରମ୍ଭିକ ଶିକ୍ଷା "ଋଷୀ ବେଲୀ ସ୍କୁଲ" (ଆନ୍ଧ୍ରପ୍ରଦେଶ) ଏବଂ "ମେୟୋ କଲେଜ ଗାର୍ଲସ ସ୍କୁଲ" (ଅଜମେର)ରେ ହୋଇଥଲା । ତତ୍ପଶ୍ଚାତ ସେ "ଦିଲ୍ଲୀ ବିଶ୍ୱବିଦ୍ୟାଳୟ"ର ଲେଡି ଶ୍ରୀରାମ କଲେଜରୁ ସ୍ନାତକ କଲେ ଏବଂ ପୁନେର ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମର୍ଡନ ମ୍ୟାନେଜମେଣ୍ଟରୁ ଏମବିଏର ଡିଗ୍ରୀ ହାସିଲ କରିଥିଲେ ।
ଆକାଶ ବିଚିତ୍ରା ୨୦୧୩
ଗ୍ରାଫ୍‌ରୁ ଗ୍ରହ ଗତିବିଧ‌ିର ସୂଚନା
ସୂର୍ଯ୍ୟ ଉଦୟ ସମୟରେ ଉଦୟ ହେବାକୁ ଥ‌ିବା ବା ସୂର୍ଯ୍ୟାସ୍ତ ସମୟରେ ଅସ୍ତ ହେଉଥ‌ିବା ଗ୍ରହଗୁଡ଼ିକ ସୂର୍ଯ୍ୟର ଅତି ପାଖରେ ଥ‌ିବାରୁ ଦେଖାଯାଏନାହିଁ। ପାଖାପାଖ‌ି ସମୟରେ ଉଦୟ-ଅସ୍ତ ହେଉଥ‌ିବା ଗ୍ରହଗୁଡ଼ିକ ଆକାଶରେ ପାଖାପାଖ‌ି ରହିବେ। ଏବର୍ଷର ଗ୍ରାଫ୍‌ରୁ ଦେଖ‌ିବା ଯେ :
ବୁଧ ଗ୍ରହ:
ବୁଧ ଗ୍ରହ ସୂର୍ଯ୍ୟ ଉଦୟ ହେବା ପୂର୍ବରୁ ବା ସୂର୍ଯ୍ୟାସ୍ତ ପରେ ଅଳ୍ପ ସମୟ ପାଇଁ ଦେଖାଯାଏ। ଦିଗବଳୟର ଆଲୁଅ ଯୋଗୁ ତାକୁ ଦେଖ‌ିବା କଷ୍ଟ। ୨୦୧୩ ମସିହାରେ ବୁଧ ଗ୍ରହ କେଉଁ ସମୟରେ ସନ୍ଧ୍ୟା ଆକାଶରେ ଏବଂ କେବେ ପାହାନ୍ତା ଆକାଶରେ ଦେଖାଯିବ ତାହା ତଳ ସାରଣୀରୁ ଜଣାଯିବ।
ଛବି ରାଜାୱତ
ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
୨୪୧
୨୪୧ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୨୪୧
ଆକାଶ ବିଚିତ୍ରା ୨୦୧୩
ବୁଧ ଗ୍ରହ:
ଜାନୁଆରୀ ୧୮, ମେ ୧୨, ଅଗଷ୍ଟ ୨୫, ଡିସେମ୍ବର ୨୯ ତାରିଖ ଦିନ ବୁଧର ଦୂର ସ‌ଂଯୋଗ ଅବସ୍ଥା ଏବଂ ମାର୍ଚ୍ଚ ୪, ଜୁଲାଇ ୧୦, ନଭେମ୍ବର ୨ ନିକଟ ସଂଯୋଗ ଅବସ୍ଥା ରହିବ। ଏହି ଦିନମାନଙ୍କରେ ଗ୍ରହଟି ସୂର୍ଯ୍ୟ ସିଧାରେ ରହିବ ଏବଂ ସୂର୍ଯ୍ୟ ଉଦୟ ସମୟରେ ଉଦୟ ହେବ। ତେଣୁ ଏହା ଦେଖାଯିବନାହିଁ। ଏହାର କିଛିଦିନ ପୂର୍ବ ଓ ପର ଯାଏଁ ମଧ୍ୟ ଗ୍ରହଟି ଦେଖାଯିବନାହିଁ।
ଫେବୃଆରି ୧୭, ଏପ୍ରିଲ ୧, ଜୁନ ୧୨, ଜୁଲାଇ ୩୦, ଅକ୍ଟୋବର ୯, ନଭେମ୍ବର ୧୮ - ଏହି ଦିନମାନଙ୍କର ବୁଧ ଗ୍ରହର ସର୍ବାଧ‌ିକ ଲମ୍ବନ ହେବ। ଅର୍ଥାତ ଏହି ଦିନଗୁଡ଼ିକରେ ଆକାଶରେ ସବୁଠାରୁ ଉପରକୁ ଉଠିବ ଏବଂ ଅଧ‌ିକ ସମୟ ଯାଏଁ ଦେଖାଯିବ।
ଶୁକ୍ର ଗ୍ରହ:
ବର୍ଷ ଆରମ୍ଭରୁ ଫେବୃଆରି ୫ ଯାଏଁ ଶୁକ୍ର ଗ୍ରହ ପାହାନ୍ତା ଆକାଶରେ ଦେଖାଯିବ। ଏହାପରେ ସୂର୍ଯ୍ୟର ଅତି ପାଖରେ ରହୁଥ‌ିବାରୁ କିଛିଦିନ ପାଇଁ ଦେଖାଯିବନାହିଁ। ତା'ପରେ ପୁଣି ମେ ୧୧ ତାରିଖରୁ ବର୍ଷ ଶେଷ ଯାଏଁ ସନ୍ଧ୍ୟାବେଳେ ପଶ୍ଚିମ ଆକାଶରେ ଦେଖାଯିବ।
ମଙ୍ଗଳ ଗ୍ରହ:
ମଙ୍ଗଳ ଗ୍ରହ ବର୍ଷର ଆରମ୍ଭ ବେଳକୁ ପଶ୍ଚିମ ଆକାଶରେ ଦେଖାଯାଉଥ‌ିବ। ତା'ପରେ ଏହା ସୂର୍ଯ୍ୟର ବେଶ୍ ପାଖକୁ ଚାଲିଯିବ। ତେଣୁ କିଛିଦିନ ପାଇଁ ଲୁଚିଯାଇ ପୁଣି ଥରେ ଜୁନ ୧୦ ତାରିଖ ବେଳକୁ ପାହାନ୍ତା ବେଳକୁ ଉଦୟ ହେବ। ଧୀରେ ଧୀରେ ଉଦୟ ହେବା ସମୟ କମି କମି ବର୍ଷ ଶେଷ ବେଳକୁ ରାତି ଅଧରେ ଉଦୟ ହେବ।
ବୃହସ୍ପତି:
ଗ୍ରହରାଜ ବୃହସ୍ପତି ବର୍ଷ ଆରମ୍ଭରୁ ରାତି ୪ଘ. ବେଳକୁ ଅସ୍ତ ହେଉଥ‌ିବ। ଅର୍ଥାତ ବର୍ଷ ଆରମ୍ଭରେ ସୂର୍ଯ୍ୟାସ୍ତ ବେଳକୁ ବୃହସ୍ପତି ଗ୍ରହ ଆକାଶରେ ରହିଥ‌ିବ। ଧୀରେ ଧୀରେ ସଅଳ ଅସ୍ତ ହେବ ଏବଂ ଜୁନ ୧୯ ଦିନ ସୂର୍ଯ୍ୟ ସହ ସ‌ଂଯୋଗ ଅବସ୍ଥାରେ ରହିବ। ଏହିଦିନ ସୂର୍ଯ୍ୟ ଅସ୍ତ ସମୟରେ ବୃହସ୍ପତି ମଧ୍ୟ ଅସ୍ତ ହେବ। ଏହାର ଆଗରୁ ଓ ପରେ କିଛିଦିନ ପାଇଁ ବୃହସ୍ପତିକୁ ଦେଖ‌ିବା କଷ୍ଟକର ହେବ। ଏହା ପୁଣି ଜୁଲାଇ ୧୦ ତାରିଖ ବେଳକୁ ପାହାନ୍ତାରେ ଉଦୟ ହେବ। ବର୍ଷ ଶେଷ ବେଳକୁ ଏହା ସୂର୍ଯ୍ୟାସ୍ତ ପାଖାପାଖ‌ି ଉଦୟ ହେବ। ଜାନୁଆରି ୬, ୨୦୧୪ ଦିନ ଏହା ସୂର୍ଯ୍ୟ ସହ ବିଯୋଗ ଅବସ୍ଥାରେ ରହିବ। ଏହିଦିନ ଗ୍ରହଟି ସୂର୍ଯ୍ୟାସ୍ତ ସମୟରେ ଉଦୟ ହୋଇ ରାତି ସାରା ଆକାଶରେ ରହିବ।
ଶନି ଗ୍ରହ:
ବର୍ଷ ଆରମ୍ଭ ବେଳକୁ ଶନି ଗ୍ରହ ରାତି ପ୍ରାୟ ୨ଘ. ବେଳକୁ ଉଦୟ ହେବ। ଏପ୍ରିଲ ୨୮ ତାରିଖ ଦିନ ଏହା ସୂର୍ଯ୍ୟ ସହ ବିଯୋଗ ଅବସ୍ଥାରେ ରହିବ। ଏହିଦିନ ସୂର୍ଯ୍ୟାସ୍ତ ବେଳକୁ ଗ୍ରହଟି ଉଦୟ ହୋଇ ରାତି ସାରା ଆକାଶରେ ରହିବ ଏବଂ ତା ପରଦିନ ସୂର୍ଯ୍ୟ ଉଦୟ ସମୟରେ ଅସ୍ତ ହେବ। ଧୀରେ ଧୀରେ ଶନି ଗ୍ରହର ଅସ୍ତ ସମୟ କମିବ ଓ ନଭେମ୍ବର ୬ ତାରିଖ ଦିନ ସ‌ଂଯୋଗ ଅବସ୍ଥାରେ ରହିବ। ଅର୍ଥାତ ସୂର୍ଯ୍ୟ ସହ ଉଦୟ ହେବ। ଏହି ସମୟରେ ସୂର୍ଯ୍ୟର ଅତି ପାଖରେ ରହୁଥ‌ିବାରୁ ତାହା ଦେଖାଯିବନାହିଁ। ଏପରିକି ଏହାର କିଛିଦିନ ଆଗରୁ ଓ ପରେ ମଧ୍ୟ ଏହା ଦେଖ‌ିବା କଷ୍ଟ। ନଭେମ୍ବର ୧୭ ତାରିଖ ବେଳକୁ ଏହା ପୁଣି ଥରେ ପାହାନ୍ତା ଆକାଶରେ ଦେଖାଯିବ।
ଗ୍ରହମାନଙ୍କର ପଛୁଆ ଗତି
ବେଳେ ବେଳେ ତାରାମାନଙ୍କ ଭିତରେ ଗ୍ରହମାନେ ପଛୁଆ (ପଶ୍ଚିମରୁ ପୂର୍ବକୁ) ଗଲା ଭଳି ମନେହୁଅନ୍ତି। ଏହାକୁ ବକ୍ରୀ ଗତି କୁହାଯାଏ। ବର୍ଷକ ଭିତରେ ବୁଧ ଗ୍ରହର ଏଭଳି ଗତି ଅନେକଥର ହୋଇଥାଏ। କିନ୍ତୁ କ୍ଷୀଣ ବୁଧ ଗ୍ରହର ଏହି ଗତି ଦେଖ‌ିବା ପାଇଁ ଏତେ ମଜାଦାର ଲାଗେନାହିଁ। କିନ୍ତୁ ଅନ୍ୟ ଗ୍ରହମାନଙ୍କର ଏହିଭଳି ଗତି ବେଶ୍ ଆଗ୍ରହର କଥା ହୋଇପାରେ। ଏବର୍ଷ ହେବାକୁ ଥ‌ିବା ଏହିଭଳି ଗତି ଭିତରେ ରହିଛି:
ଉଲ୍‌କା ବର୍ଷା
(ଉଲ୍‌କା ବର୍ଷାଗୁଡ଼ିକର ନାଁ ଗୋଟିଏ ଲେଖାଏଁ ତାରାମଣ୍ଡଳ ଅନୁସାରେ ରହିଛି। କାରଣ, ଉଲ‌କାଗୁଡ଼ିକ ସେହି ତାରାମଣ୍ଡଳରୁ ଆସିବା ଭଳି ମନେହୁଏ।)
ବାହାର ଆଧାର
ଶ୍ରେଣୀ:ମହାକାଶ ବିଜ୍ଞାନ
୮୩୫
୮୩୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୮୩୫ ଶ୍ରେଣୀ:ବଟ ତିଆରି ବର୍ଷ ଲେଖା
ଓଡ଼ିଶାର ମନ୍ତ୍ରୀମଣ୍ଡଳ
୭ ମଇ ୨୦୧୭ର ଅଦଳବଦଳ ପରେ ପୁନର୍ଗଠିତ ମନ୍ତ୍ରୀମଣ୍ଡଳ ଓ ସେମାନେ ଦାୟିତ୍ୱ ଗ୍ରହଣ କରିଥିବା ବିଭିନ୍ନ ବିଭାଗ ।
ଆଧାର
ଶ୍ରେଣୀ:ଓଡ଼ିଶା ରାଜନୀତି
ସହଦେବ ସାହୁ
ବ୍ୟକ୍ତିଗତ ଜୀବନ
ସହଦେବ, ୧୯୪୧ ମସିହା ଅପ୍ରେଲ ୯ ତାରିଖରେ ଯାଜପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭାଗବତ ସାହୁ ଓ ମାତାଙ୍କ ନାମ ଶ୍ରୀୟା ସାହୁ ଥିଲା । ସେ ୧୯୫୭ ମସିହାରେ ଯାଜପୁର ଜିଲ୍ଲାର ପୁରୁଷୋତ୍ତମପୁର ହାଇସ୍କୁଲରୁ ମାଟ୍ରିକ ପାସ କରିଥିଲେ ଓ ରେଭେନ୍ସା ମହାବିଦ୍ୟାଳୟରୁ ୧୯୫୯ ମସିହାରେ ଆଇଏସସି ପାସ କରିଥିଲେ । ଏହି ଉଭୟ ଶ୍ରେଣୀରେ ସେ ସମଗ୍ର ରାଜ୍ୟରେ ପ୍ରଥମ ସ୍ଥାନ ଅଧିକାର କରିଥିଲେ । ୧୯୬୧ରେ ରାଜନୀତି ବିଜ୍ଞାନରେ ସ୍ନାତକ ଓ ୧୯୬୩ ମସିହାରେ ଆହ୍ଲାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ପାଠ୍ୟକ୍ରମ ସମାପ୍ତ କରିଥିଲେ । ସ୍ନାତକୋତ୍ତର ଶ୍ରେଣୀରେ ସେ ଆହ୍ଲାବାଦ ବିଶ୍ୱବିଦ୍ୟାଳୟରେ ପ୍ରଥମ ସ୍ଥାନ ହାସଲ କରିଥିଲେ ।
ବୃତ୍ତିଗତ ଜୀବନ
ସହଦେବ, ଭାରତୀୟ ପ୍ରଶାସନିକ ସେବାରେ ୧୯୬୪ ମସିହାରେ ଯୋଗଦେଇ, ୨୦୦୦ ମସିହାରେ ଅବସର ଗ୍ରହଣ କରିଥିଲେ । ଏହି ସମୟରେ ସେ ଓଡ଼ିଶାର ମୁଖ୍ୟ ଶାସନ ସଚିବ ସମେତ, ବିଭିନ୍ନ ଗୁରୁତ୍ୱପୂର୍ଣ୍ଣ ପଦରେ ରହିଥିଲେ । ଅବସର ପରେ ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟର କୁଳପତି ଭାବରେ (୦୧/୧୧/୨୦୦୦ - ୩୧/୧୦/୨୦୦୩) କାର୍ଯ୍ୟ କରିଥିଲେ । ଏତଦ ବ୍ୟତୀତ ସେ ସାରଳା ସାହିତ୍ୟ ସଂସଦ, ସାମନ୍ତ ଚନ୍ଦ୍ରଶେଖର ସ୍ମୃତି ପରିଷଦ, ଚିନ୍ତା ଓ ଚେତନା ଆଦି ସାହିତ୍ୟିକ ଓ ଅନ୍ୟ ବହୁ ସାମାଜିକ ଅନୁଷ୍ଠାନ ସହିତ ଜଡ଼ିତ ରହିଛନ୍ତି ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଯାଜପୁର ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ସାହିତ୍ୟିକ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:୧୯୪୧ ଜନ୍ମ
ସୁମାତ୍ରା
ସୁମାତ୍ରା ଇଣ୍ଡୋନେସିଆର ପଶ୍ଚିମରେ ଥିବା ଏକ ଦ୍ୱୀପ ।
ବାହାର ଆଧାର
ଶ୍ରେଣୀ:ଇଣ୍ଡୋନେସିଆ ଶ୍ରେଣୀ:ଦ୍ୱୀପ
ସ୍ନାନ
ସ୍ନାନ ଶବ୍ଦ ବିଶିଷ୍ଟ ଅନେକ ପ୍ରକାର ଶବ୍ଦ ଭାଷାରେ ଅଛି ସେଥିମଧ୍ୟରୁ କେତେଗୁଡ଼ିଏ ଅତି ପ୍ରଚଳିତ ଶବ୍ଦ ଯଥା: ଶିରଃ ସ୍ନାନ (ମୁଣ୍ଡଧୋଇ ଗାଧୋଅଇବା); (ସ୍ତ୍ରୀମାନଙ୍କର) ଋତୁସ୍ନାନ ବା ଶୁଦ୍ଧସ୍ନାନ; ପ୍ରାତଃସ୍ନାନ; ତୀର୍ଥସ୍ନାନ; ଦେବ ସ୍ନାନ (ଜ୍ୟେଷ୍ଠ ପୂର୍ଣ୍ଣିମାରେ ବିଷ୍ଣୁ ପ୍ରତିମାଙ୍କ ସ୍ନାନବିଧି), ମନ୍ତ୍ର ସ୍ନାନ, ଗଙ୍ଗାସ୍ନାନ, ରକ୍ତସ୍ନାନ, ମୋକ୍ଷସ୍ନାନ (ସୂର୍ଯ୍ୟ ବା ଚନ୍ଦ୍ରଙ୍କର ଗ୍ରହଣରୁ ମୁକ୍ତ ହେବା ପରେ ହିନ୍ଦୁମାନଙ୍କର ସ୍ନାନ), ଗ୍ରସ୍ତ ସ୍ନାନ ବା ଗ୍ରହଣସ୍ନାନ (ସୂର୍ଯ୍ୟ ବା ଚନ୍ଦ୍ର ଗ୍ରହଣ ଲାଗିବା ବେଳେ ହିନ୍ଦୁଙ୍କର ସ୍ନାନ), ପ୍ରେତସ୍ନାନ (ମୃତ ବ୍ୟକ୍ତିଙ୍କ ପ୍ରେତ ଉଦ୍ଦେଶ୍ୟରେ କରାଯିବା ସ୍ନାନ), ନିତ୍ୟସ୍ନାନ, ନୈମିତ୍ତିକ ସ୍ନାନ (କୌଣସି ବିଶେଷ ନିମିତ୍ତ ଉପଲକ୍ଷରେ (ଯଥା: ଗ୍ରହଣ ସମୟରେ କୌଣସି କୁଟୁମ୍ବ ମୃତ ହେଲେ) କରାଯିବା ସ୍ନାନ, କାକସ୍ନାନ ମହାସ୍ନାନ, (ଦେବପ୍ରତିମାଙ୍କର ସ୍ନାନ, ଦେବ ମନ୍ଦିରରେ କୌଣସି ଅଶୁଭଜନକ ଘଟନା ଘଟିଲେ, ଯଥା: ଅସ୍ପୃଶ୍ୟ ବ୍ୟକ୍ତି ଦେବତାଙ୍କୁ ଛୁଇଁ ଦେଲେ, ମନ୍ଦିର ମଧ୍ୟରେ କେହି ଝାଡ଼ା ଫେରି ପକାଇଲେ ବା ପ୍ରସାବ କଲେ, ଦେବତାଙ୍କୁ ଗାଧୋଇଦେବାରୂପ କର୍ମ), କର୍ମସ୍ନାନ (ପ୍ରାଯଶ୍ଚିତ୍ତ, ଅଭିଷେକ, ଉପନଯନ, କର୍ଣ୍ଣବେଧ ଇତ୍ୟାଦି କାମ୍ୟ କର୍ମ ଉପଲକ୍ଷରେ ସ୍ନାନ), ସମୁଦ୍ର ସ୍ନାନ ବା ସାଗର ସ୍ନାନ, ନଦୀସ୍ନାନ, ଅଶୌଚସ୍ନାନ, ସଦ୍ୟଃସ୍ନାନ, ମକରସ୍ନାନ ବା ମାଘସ୍ନାନ, କାର୍ତ୍ତିକସ୍ନାନ, ବାରୁଣୀ ସ୍ନାନ, ପ୍ରୟାଗସ୍ନାନ, ତ୍ରିବେଣୀ ସ୍ନାନ । ସ୍ନାନ ସାତ ପ୍ରକାର, ଯଥା:
ଆଧାର
ଶ୍ରେଣୀ:ଚଳଣି
୧୯୮୪ର ଓଡ଼ିଆ କଥାଚିତ୍ର
ଓଡ଼ିଆ ସିନେମା ଜଗତରେ ୧୯୮୪ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।
ଆଧାର
1984 ଶ୍ରେଣୀ:୧୯୮୪ର ଚଳଚ୍ଚିତ୍ର ଶ୍ରେଣୀ:୧୯୮୪ରେ ଭାରତ ଶ୍ରେଣୀ:୧୯୮୪ରେ ଓଡ଼ିଶା
୨୪୨
୨୪୨ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୨୪୨
୮୩୬
୮୩୬ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୮୩୬ ଶ୍ରେଣୀ:ବଟ ତିଆରି ବର୍ଷ ଲେଖା
ଜଳେଶ୍ୱର ଶିବ ମନ୍ଦିର
ଜଳେଶ୍ୱର ଶିବ ମନ୍ଦିର ଏକ ହିନ୍ଦୁ ମନ୍ଦିର ଭଗବାନ ଶିବଙ୍କୁ ସମର୍ପିତ କରାଯାଇଥାଏ । ପଟିଆରୁ ୨.୦୦ ଏବଂ nbsp;କିମି ଏବଂ ୬.୦୦ କିମିରେସ୍ଥିତ କଳାରହଙ୍ଗା ଗ୍ରାମର ଦକ୍ଷିଣ ବାହାର କୂଳରେସ୍ଥିତ ହୋଇଛି ।
କଥା
ପ୍ରଚଳିତ କିମ୍ବଦନ୍ତି ଅନୁସାରେ ଚୁଡଙ୍ଗଗଡର ରାଜା ଭଗବାନ ଲିଙ୍ଗରାଜଙ୍କ ଜଣେ ଭକ୍ତ ଥିଲେ । ସେ ସର୍ବଦା ଲିଙ୍ଗରାଜଙ୍କ ଯାତ୍ରା କରୁଥିଲେ । ବର୍ଷା ଋତୁ ପ୍ରଭାବରେ ଲିଙ୍ଗରାଜଙ୍କ ଯାତ୍ରା କରିବା ସମ୍ଭବ ହୋଇପାରିଲା ନାହିଁ, ସେଥିପାଇଁ ସ୍ୱାମୀ ରାଜାଙ୍କୁ ଏକ ପଡୋଶି ପଦ୍ମ ପୁଷ୍କରିଣୀ ମଧ୍ୟରେ ଏକ ମନ୍ଦିର ତିଆରି କରିବା ପାଇଁ ସ୍ୱପ୍ନରେ ଆସି କହିଥିଲେ, ଯେଉଁଠାରେ ଭଗବାନ ନିଜେ ଜଳାଶୟ ଭିତରେ ରହୁଛନ୍ତି । ରାଜା ମନ୍ଦିରର ନିର୍ମାଣ କରି ଭଗବାନଙ୍କ ଇଚ୍ଛାର ଅନୁପାଳନ କରିଥିଲେ, ଯାହା ଜଳସବର ନଦୀର ପଶ୍ଚିମ ତଟରେସ୍ଥିତ । ମନ୍ଦିର ଅନୁଷ୍ଠାନ ଏବଂ ଅନ୍ୟ ସମ୍ବନ୍ଧିତ ଗତିବିଧିର ସଞ୍ଚାଳନ କରିବା ପାଇଁ ରାଜା ଅନ୍ୟ ସେବାୟତମାନଙ୍କୁ ଭୂମି ଅନୁଦାନ କରିଥିଲେ । ସେଥିପାଇଁ ଏହି ସ୍ଥାନକୁ କଳାରହଙ୍ଗ ରୂପେ ଜଣାଯାଏ ।
ମହତ୍ତ୍ୱ
ସ୍ଥାନିୟ ପରମ୍ପରା ଅନୁସାରେ ମନ୍ଦିରର ନିର୍ମାଣ ପଦ୍ମ କେଶରୀଙ୍କଦ୍ୱାରା ହୋଇଥିଲା, ଯିଏ କେଶରୀ (ସୋମାବଂଶୀ) ଶାସକ ମଧ୍ୟରୁ ଜଣେଥିଲେ । ଏହି ମନ୍ଦିରରେ ଶିବ ବିବାହ, ଜାଗର, ଜନ୍ମାଷ୍ଟମୀ, ସୀତଳସଷ୍ଠୀ, ଚନ୍ଦନ ଯାତ୍ରା, ପିଣ୍ଡଦାନ ଏବଂ ଧନୁ ମକର ପରି ଅନୁଷ୍ଠାନ ପାଳନ କରାଯାଏ ।
ଶାରୀରିକ ବିବରଣୀ
ସମସ୍ତ ଚାରି ମାର୍ଗରୁ ଏକ ବିଶାଳ କାନ୍ଥ ମନ୍ଦିରର ଚାରିପଟେ ଘେରି ହୋଇରହିଛି । ଯୌଗିକ କାନ୍ଥର ପୂର୍ବରେ ଜଳେଶ୍ୱର ନଦୀ, ଉତ୍ତର ଏବଂ ଦକ୍ଷିଣରେ ଧାନ କ୍ଷେତ ଓ ପଶ୍ଚିମ ଆଡକୁ ଆର୍ଯ୍ୟ ସଡକ ରହିଛି । ଧାନ କ୍ଷେତରେ ପଡୁଥିବା ଧାରୀୟରୁ ସଙ୍କେତ ମିଳିଥାଏକି, ମୂଳ ଋପେ ମନ୍ଦିରର ଚାରି ପାର୍ଶ୍ୱରେ ପାଣି ଘେରି ହୋଇ ରହିଛି, ଯାହା ସ୍ଥାନିୟ ପୌରାଣିକ କଥାଦ୍ୱାରା ପ୍ରମାଣିତ ହୋଇଛି ।
ଦେବବ୍ରତ ମଦନରାୟ
ଦେବବ୍ରତ ମଦନରାୟ, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ସାହିତ୍ୟିକ । ଗଳ୍ପ, ଉପନ୍ୟାସ ଆଦିରେ ମଦନରାୟ ଲେଖନି ଚାଳନା କରିଥାନ୍ତି । ଏଯାବତ ତାଙ୍କର ୧୫ଟିରୁ ଅଧିକ ଗଳ୍ପ ସଂକଳନ ଓ ଏକାଧିକ ଉପନ୍ୟାସ ପ୍ରକାଶ ପାଇସାରିଛି ।
ଜୀବନୀ
ଦେବବ୍ରତ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । କିଛି ସମୟ ଅଧ୍ୟାପନାକୁ ନିଜର ବୃତ୍ତି ଭାବରେ ଗ୍ରହଣ କରିବା ପରେ, ସେ ୧୯୮୪ମସିହାରୁ ଭାରତୀୟ ଷ୍ଟେଟ୍‌ ବ୍ୟାଙ୍କରେ କାର୍ଯ୍ୟରତ ।
ଆଧାର
ଶ୍ରେଣୀ:୧୯୫୭ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଆ ଗାଳ୍ପିକ
୮୩୭
୮୩୭ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୮୩୭ ଶ୍ରେଣୀ:ବଟ ତିଆରି ବର୍ଷ ଲେଖା
ଗ୍ରାମଦେବତୀ
ଗ୍ରାମଦେବତୀ ‌‌ଓଡ଼ିଶାର ଗାଁମାନଙ୍କର ଶେଷ ମୁଣ୍ଡରେ ପୂଜା ପାଉଥିବା ଏକ ଦେବୀ ବା ଶକ୍ତି ସଙ୍କେତ ପ୍ରତିମା । ଏକ ପ‌ଥରରେ ସିନ୍ଦୂର ଆଦି ବୋଳି ତାହା ଚାରିପଟେ ‌‌ମାଟିଘୋଡ଼ାରେ ସଜାଇ ଶଂଖା, ଶାଢ଼ୀରେ ସଜାଇ ପ୍ରତିକାତ୍ମକ ଭାବେ ପୂଜା କରାଯାଏ । ଗ୍ରାମଦେବତୀ ପୂଜନ ଓଡ଼ିଶାରେ ଜୈନ ଧର୍ମ, ବଜ୍ର‌ଯାନ ବୌଦ୍ଧ ଧର୍ମ କାଳରେ କିମ୍ବା ତାହାର ଅନେକ ଆଗରୁ ଆରମ୍ଭ ହୋଇଥିବାର ପ୍ରମାଣ ମିଳିଥାଏ । ଐତିହାସିକ ଜନ ବୀମ୍‌ସଙ୍କ ଗବେଷଣାରୁ ଜଣାଯାଏ ଯେ ‌‌ଭୂଖନନରୁ ମିଳିଥିବା ମୂର୍ତ୍ତିର ଭଗ୍ନାବଶେଷରୁ ଧ୍ୟାନମଗ୍ନ ବୁଦ୍ଧଙ୍କ ମୂର୍ତ୍ତି ବୌଦ୍ଧବାଦର ବିସ୍ତାରଲାଭ କାଳରେ ଏହି ପୂଜନ ପ୍ରଚଳିତ ହୋଇଥିଲା । ଓଡ଼ିଶାରେ ଶକ୍ତି ଆରାଧନା କାଳରେ ନାନାଦି ବସ୍ତୁକୁ ଦେବୀଙ୍କ ପ୍ରତୀକ ରୂପରେ ପୂଜା କରାଯାଉଥିଲା । ଏହି ସମ‌ୟରେ ଗ୍ରାମଦେବତୀ ପୂଜନର ବ‌ହୁଳତା ଦେଖିବାକୁ ମିଳିଥାଏ । ଗୁପ୍ତ ଯୁଗର ଆଗରୁ ପ‌ତରାଶୁଣୀ, ‌‌ଖୁଦୁରୁକୁଣୀ, ଭାଲୁକୁଣୀ ଆଦି ନାମରେ ଅନେକ ଗ୍ରମଦେବତୀ ପୂଜାର ପ୍ରଚଳନ ଆରମ୍ଭ ହୋଇଥିଲା । ପ‌ଥର ଛଡ଼ା କାଠକୁ ମଧ୍ୟ ପୂଜା କରିବାର ପରମ୍ପରା ରହିଥିଲା । ଆମଦେଶର ଅନ୍ୟରାଜ୍ୟମାନଙ୍କ ପରି ଆମରାଜ୍ୟ ଓଡ଼ିଶାର ଗାଁମାନଙ୍କର ଆରମ୍ଭରେ କିମ୍ବା ଶେଷମୁଣ୍ଡରେ ଜଣେ ଜଣେ ଦେବୀ ବା ଶକ୍ତି ସଙ୍କେତ ପ୍ରତିମା କେଉଁ ଆବହମାନକାଳରୁ ପୂଜାପାଇଆସୁଛନ୍ତି୤ ଗ୍ରାମଦେବତୀ ଆରାଧନା ଶାକ୍ତଧର୍ମର ପ୍ରାଚୀନ ରୂପ ବ୍ୟତୀତ ଆଉକିଛି ନୁହେଁ ୤ ଏହାର ନିଦର୍ଶନ ସିନ୍ଧୁ ସଭ୍ୟତାରେ ସିନ୍ଧୁ ନଦୀର ଅବବାହିକା, ମହେଞ୍ଜୋଦାରୋ, ହରପ୍‌ପା ଆଦି ସ୍ଥାନରୁ ଦେଖିବାକୁ ମିଳେ ୤ ଭାରତ ବାହାରେ ବେଲୁଚିସ୍ଥାନ,ଇରାନ୍‌, ମେସୋପଟାମିଆ,ଇଜିପଟ୍‌ ପ୍ରଭୃତି ସ୍ଥାନମାନଙ୍କରୁ ମଧ୍ୟ ଏହା ଦେଖିବାକୁ ମିଳେ ୤ ସେହିଦେବୀମାନେ ଆମପାଖରେ ଗ୍ରାମଦେବତୀ ରୂପେ ପରିଚିତ ୤ ସେ ଗ୍ରାମର ଅଧିଷ୍ଠାତ୍ରୀ ଦେବୀ ହୋଇଥିବାରୁ ପରିବାରର ପ୍ରତ୍ୟେକ ଶୁଭକାର୍ଯ୍ୟ ଯଥା-ବିବାହ ବ୍ରତ ଆଦି କାର୍ଯ୍ୟରେ ପ୍ରଥମେ ତାଙ୍କୁ ପୂଜା କରାଯାଏ ୤ ଗାଁରେ ହଇଜା, ମହାମାରୀ କିମ୍ବା କିଛି ଅନିଷ୍ଟ ଦେଖାଦେଲେ ମାଆଙ୍କ ପାଖରେ ପଣା, ଧୂପଦୀପ, ବଳୀ ଦେଇ ଆଶିଷ ଭିକ୍ଷା କରାଯାଏ ୤ ମାଆଙ୍କର ପୂଜା ସବୁସ୍ଥାନରେ ବ୍ରାହ୍ମଣଜାତୀୟ ଲୋକ କରନ୍ତିନାହିଁ ୤ ଅଧିକାଂଶ ପୂଜକ  ମାଳୀ, ବାରିକ  ଅଥବା ସ୍ୱତନ୍ତ୍ର ସେବାୟତ କୁଳର ହୋଇଥାନ୍ତି ୤ ସେମାନେ ସବୁଦିନ ଠାକୁରାଣୀଙ୍କ ସ୍ନାନ, ମାର୍ଜନା କରାଇ ଧୂପ, ଦୀପ ଓ ନୈବେଦ୍ୟ ଅର୍ପଣକାର୍ଯ୍ୟ ସମ୍ପାଦନ କରିଥାନ୍ତି ୤ ପୂଜା ସମୟରେ କୌଣସି ମନ୍ତ୍ରୋଚ୍ଚାରଣ କରନ୍ତି ନାହିଁ, କେବଳ ନିଜର ମନୋଭାବକୁ ନିଜର ମାତୃଭାଷାରେ ପ୍ରକାଶ କରିଥାନ୍ତି ୤ ସେହି ମାଳୀ,ବାରିକ ପୂଜକଙ୍କ ଅନୁପସ୍ଥିତ ସମୟରେ ସେମାନଙ୍କର ପତ୍ନୀ କିମ୍ବା ପରିବାରର କେହିଜଣେ ଆସି ପୂଜା କାର୍ଯ୍ୟ ଚଳାଇଥାନ୍ତି ୤ ମହାଷ୍ଟମୀ, ରଜ ଆଦି ପର୍ବପର୍ବାଣି ସମୟରେ ବ୍ରାହ୍ମଣ ପୁରୋହିତଙ୍କଦ୍ୱାରା ପୂଜା, ହୋମକାର୍ଯ୍ୟ ସମ୍ପନ୍ନ କରାଯାଏ ୤ କେତେକ ସ୍ଥାନରେ, ପ୍ରତିବର୍ଷ ଏକ ନିର୍ଦ୍ଦିଷ୍ଟ ଦିନ ଓ ସମୟରେ  ଠାକୁରାଣୀପୀଠରେ କାଳେସୀଙ୍କୁ ଠାକୁରାଣୀ ଲାଗନ୍ତି ଓ ଶରଣାଗତମାନେ ସମସ୍ୟା ଜଣାଇ ମାଆଙ୍କର କୃପାଲାଭ କରନ୍ତି ୤
ଠାକୁରାଣୀଙ୍କ ଗଠନ
ଏହି ଗ୍ରାମଦେବତୀମାନଙ୍କର ମୂର୍ତ୍ତିର ଗଠନରେ କୌଣସି ନିର୍ଦ୍ଦିଷ୍ଠତା ନାହିଁ ୤ କେଉଁଠି ଗଛମୂଳରେ ପୂର୍ଣ୍ଣାଙ୍ଗ ମୂର୍ତ୍ତି ପାଆନ୍ତି, ଆଉକେଉଁଠି ପଥରର ଭଗ୍ନ କିମ୍ବା ଅସ୍ପଷ୍ଟ ପ୍ରତିମା ପୂଜାପାଆନ୍ତି ୤ ଆଉ ପ୍ରତିମା ଆଗରେ ମାଟିଘୋଡା, ପତାକା ଆଦି ଶୋଭା ପାଉଥାଏ ୤ ଦେବୀଙ୍କର ବାସସ୍ଥଳୀଟି ଗଛମୂଳ କିମ୍ବା ଚାଳଘର ହୋଇଥାଏ କ୍ୱଚିତ୍‌ କେଉଁଠି ମନ୍ଦିର ଦେଖାଯାଏ ୤ ସାରଳା ଦାସଙ୍କ ରଚିତ ଚଣ୍ଡୀ ପୁରାଣରେ  ଗ୍ରାମଦେବତୀଙ୍କ ସୃଷ୍ଟି ପ୍ରସଙ୍ଗରେ  ଖୁବ୍‌ ସୁନ୍ଦର ଭାବରେ ଅବତାରଣା କରାଯାଇଛି ୤ ମହିଷାସୁରକୁ ନିଧନ କରିବାକୁ ଦେବୀଦୁର୍ଗା  ତ୍ରିଶୂଳ ପ୍ରୟୋଗ କଲେ କିନ୍ତୁ  ତାହା ମହିଷାସୁରର ବକ୍ଷକୁ ଭେଦକରିପାରିଲା ନାହିଁ ୤ ଅସୁର ଖସିପଳାଇଲା ୤ ଦେବୀ ତାଙ୍କ ସହଯୋଗିନୀ ଚଉଷଠି ଯୋଗିନୀଙ୍କ ସହଯୋଗ ଲୋଡିଲେ ୤ ସମସ୍ତ ଯୋଗିନୀଙ୍କ ସହାୟତାରେ ଦେବୀ ଦୁର୍ଗା ମହିଷାସୁରକୁ ପୁଣିଥରେ ଆକ୍ରମଣ କଲେ ୤ କିନ୍ତୁ ମହିଷାସୁର ତାର ଦେହକୁ ଏତେ ଜୋରରେ ଝାଡ଼ିଦେଲା ଯେ ସବୁଦେବୀ ଦୂରକୁ ଛିଟିକି ହୋଇ ପଡ଼ିଲେ ୤ ଜମ୍ବୁଦ୍ୱୀପରେ  ଛପନକୋଟି ଦେବୀ, ଚନ୍ଦ୍ରଦ୍ୱୀପରେ ଚଉଦ କୋଟି ଭୈରବୀ, କୁଶଦ୍ୱୀପରେ ନଅକୋଟି ଚଣ୍ଡୀ, ଶାକଲ୍ୟ ଦ୍ୱୀପରେ ନଅକୋଟି କାତ୍ୟାୟନୀ ପଡ଼ିଲେ ୤ ଆଉ ଚଉଷଠି ଯୋଗିନୀ ଗ୍ରାମ,ପାହାଡ ଜଙ୍ଗଲରେ ପଡ଼ିଲେ ୤ ଗଭୀର ଆଘାତ ପାଇ କାହାର ପଞ୍ଜରା ହାଡ ଭାଙ୍ଗି ଗଲା ତ, ଆଉ କାହାର ହାତ ଗୋଡ କେମ୍ପା ହୋଇ ଗଲା ୤ ଆଉକେହି ପଡିଥିବା ସ୍ଥାନରୁ ଉଠିପାରିଲେ ନାହିଁ ୤ ଦେବୀଦୁର୍ଗାଙ୍କ କୃପାରୁ ଯିଏ ଯେଉଁଠି ପଡ଼ିଥିଲେ, ସେ ସେଇଠି ପାଷାଣ ହୋଇ ଗ୍ରାମଦେବତୀ ରୂପରେ ପୂଜା ପାଇଲେ ୤